qundao/data-zh-poetry huggingface dataset:
望微水
作者：张嵲
朝代：宋

平原莽苍浮轻霭，白昼柴门亦自扄。
篱外水波光灭没，林边山岫远青冥。
如何隐几终朝看，不及寒窗静夜听。
听水看山朝復暮，那知白髪渐星星。
望瞿塘峡
作者：张嵲
朝代：宋

万古瞿塘峡，犹存禹凿痕。岷峨驱众水，滟滪没孤根。云黑树含雨，祠荒鸦噪昏。悲凉瀼西地，三叹相营魂。
望瞿塘峡
作者：张嵲
朝代：宋

万古瞿塘峡，犹存禹凿痕。
岷峨驱众水，灔滪没孤根。
云黑树含雨，祠荒鸦噪昏。
悲凉瀼西地，三嘆相营魂。
杂兴
作者：张嵲
朝代：宋
体裁：五言律诗

疏园两树杏，风雨夜离披。离披君莫恨，结子还并枝。犹胜西涧水，一去杳无期。静坐观物理，令人添鬓丝。
李公
作者：张嵲
朝代：宋

李公白发已如丝，肯惜忠言负主知。事大不应回一语，知君不作上官仪。
李公
作者：张嵲
朝代：宋

李公白髪已如丝，肯惜忠言负主知。
事大不应回一语，知君不作上官仪。
李广甫挽词
作者：张嵲
朝代：宋

磊落生平志，酣歌万虑空。
名从敦朴重，家为克勤丰。
谁与莱衣戏，唯余杕萼红。
素车惭有阻，挥泪洒霜风。
李广甫挽词
作者：张嵲
朝代：宋

磊落生平志，酣歌万虑空。
名从敦朴重，家为克勤丰。
谁与莱衣戏，唯余杖蕚红。
素车惭有阻，挥泪洒霜风。
李广甫挽词
作者：张嵲
朝代：宋

磊落生平志，酣歌万虑空。名从敦朴重，家为克勤丰。谁与莱衣戏，唯馀杖萼红。素车惭有阻，挥泪洒霜风。
村居早出
作者：张嵲
朝代：宋
体裁：古风

草白露初晓，好鸟啼高林。篱下水流急，门前山气深。花光迷近甸，柳色映遥岑。春物自鲜萦，但伤离乱心。还成骑马出，恻怆望城阴。
松门
作者：张嵲
朝代：宋
体裁：五言绝句

长林上晚烟，明月曜深夜。重闭岂吾心，自回俗士驾。
枕上闻雪呈赵郭二公
作者：张嵲
朝代：宋

上瑞来宁玉座忧，夜声先到竹窗幽。
饥肠已作来年饱，病眼聊须腊月收。
高士清贫无敝履，故人狂兴阻扁舟。
却思清旷江边路，鹑兔成车酒自篘。
林鸦诗
作者：张嵲
朝代：宋
体裁：古风

长楸弄朝日，吴宫闻夜啼。晨集主人屋，暮宿上林枝。如何失俦侣，独向空林飞。
柳陌
作者：张嵲
朝代：宋
体裁：五言绝句

含风皆有态，夹路自成行。驯鸦朝暮集，接叶得深藏。
柳陌
作者：张嵲
朝代：宋

手种篱边菊，秋来亦自开。惊蝶翩翩舞，雄蜂去复来。
柴门晚步
作者：张嵲
朝代：宋

柴门一延伫，暮色集四山。雨歇林蔼变，岁阴岚气寒。峰高看月上，巢昏迟鸟还。游眺暂自适，裴回反长叹。幽思招隐作，怆恨南涧篇。羁怀定谁识，凄然独掩关。
柴门晚步
作者：张嵲
朝代：宋

柴门一延竚，暮色集四山。
雨歇林蔼变，岁阴岚气寒。
峰高看月上，巢昏迟乌还。
游眺暂自适，裴回反长叹。
幽思招隐作，怆恨南涧篇。
羇怀定谁识，凄然独掩关。
柴门晚步
作者：张嵲
朝代：宋

柴门一延竚，暮色集四山。
雨歇林蔼变，岁阴岚气寒。
峰高看月上，巢昏迟鸟还。
游眺暂自适，裵回反长叹。
幽思招隠作，怆恨南涧篇。
羁怀定谁识，凄然独掩闗。
桃花坞
作者：张嵲
朝代：宋

三吴皆白水，处处只横舟。
独有桃花坞，光风尽日留。
一朝山雨过，忽见夏阴稠。
讵惜繁华晚，徒嗟岁月遒。
桃花坞
作者：张嵲
朝代：宋
体裁：五言律诗

三吴皆白水，处处秖横舟。独有桃花坞，光风尽日留。一朝山雨过，忽见夏阴稠。讵昔繁华晚，徒嗟岁月遒。
梅
作者：张嵲
朝代：宋

一枝寒艳映窗光，蕊气侵衣断客肠。汉上水边千万树，春来何地着清香。
梅
作者：张嵲
朝代：宋

一枝寒艳映窗光，蘂气侵衣断客肠。
汉上水边千万树，春来何地着清香。
梅
作者：张嵲
朝代：宋

一枝寒艷映窗光，蘂气侵衣断客肠。
汉上水边千万树，春来何地着清香。
梅二首
作者：张嵲
朝代：宋

两京当日见初开，尚想凌云绕故台。倚竹姱姿应小驻，高楼急管未须催。伤春远目空千里，急景愁肠自九回。为说西园泉脉动，许携小队探春来。荒山雪尽水生烟，独发寒英媚远天。乱蕊凝姿残照里，瘦松含态晚风前。疑将翠袖倚修竹，若献明珰傍广川。丧乱自嗟容鬓改，攀条三嗅惜流年。
梅二首·其一
作者：张嵲
朝代：宋

两京当日见初开，尚想凌云绕故台。倚竹姱姿应小驻，高楼急管未须催。伤春远目空千里，急景愁肠自九回。为说西园泉脉动，许携小队探春来。
梅二首·其一
作者：张嵲
朝代：宋

两京当日见初开，尚想凌云遶故台。
倚竹姱姿应小驻，高楼急管未须催。
伤春远目空千里，急景愁肠自九回。
为说西园泉脉动，许携小队探春来。
梅二首·其二
作者：张嵲
朝代：宋

荒山雪尽水生烟，独发寒英媚远天。
乱蕊凝姿残照裏，痩松含态晚风前。
疑将翠袖倚修竹，若献明珰傍广川。
丧乱自嗟容鬓改，攀条三嗅惜流年。
梅二首·其二
作者：张嵲
朝代：宋

荒山雪尽水生烟，独发寒英媚远天。乱蕊凝姿残照里，瘦松含态晚风前。疑将翠袖倚修竹，若献明珰傍广川。丧乱自嗟容鬓改，攀条三嗅惜流年。
梦中作后两句前句觉后足成皆梦中所见也
作者：张嵲
朝代：宋
体裁：七言绝句

山南山北是人家，红杏香中日未斜。传语春风能几日，慎无吹折最高花。
梦中作得六句觉后足成
作者：张嵲
朝代：宋

山中茅屋好，况复竹篱新。一径往来客，万山迎送人。叶殷浑欲染，冬暖却疑春。近得幽栖地，时来岸角巾。
梦中作得六句觉后足成
作者：张嵲
朝代：宋

山中茅屋好，况复竹篱新。
一迳往来客，万山迎送人。
叶殷浑欲染，冬暖却疑春。
近得幽栖地，时来岸角巾。
梦中作得六句觉后足成
作者：张嵲
朝代：宋

山中茅屋好，况復竹篱新。
一径往来客，万山迎送人。
叶殷浑欲染，冬暖却疑春。
近得幽栖地，时来岸角巾。
橘林
作者：张嵲
朝代：宋

后皇毓珍木，翠盖如停云。徕服兹南土，素艳方氛氲。眷言在深固，非用儗封君。
橘林
作者：张嵲
朝代：宋

后皇毓珍木，翠盖如停云。
徕服兹南土，素艶方氛氲。
睠言在深固，非用儗封君。
橘林
作者：张嵲
朝代：宋

后皇毓珍木，翠盖如停云。
徠服兹南土，素艳方氛氲。
眷言在深固，非用似封君。
次韵周子直四首
作者：张嵲
朝代：宋

寰宇安危异，乾坤岁序同。投身云峤碧，落胆战尘红。晋马成南渡，宗周入国风。操戈谁卫社，群盗正争雄。西北疆途蹙，东南信未通。小夫方自智，大将莫论功。敌马来关外，油幢入阆中。孤臣难自力，报国意无穷。□樊多胜日，杖屦偶相同。西岭轻阴结，东山落照红。葵倾终向日，蒲弱易含风。甘作囚山柳，休为投阁雄。渊明门谩设，仲蔚径才通。用世惭无术，哦诗喜有功。旧庐群盗里，北阙战尘中。塞路多豺虎，吾生信自穷。
次韵周子直四首·其一
作者：张嵲
朝代：宋

寰宇安危异，乾坤岁序同。投身云峤碧，落胆战尘红。晋马成南渡，宗周入国风。操戈谁卫社，群盗正争雄。
次韵周子直四首·其一
作者：张嵲
朝代：宋

寰宇安危异，干坤岁序同。
投身云峤碧，落胆战尘红。
晋马成南渡，宗周入国风。
操戈谁卫社，群盗正争雄。
次韵周子直四首·其三
作者：张嵲
朝代：宋
体裁：五言律诗

□樊多胜日，杖屦偶相同。西岭轻阴结，东山落照红。葵倾终向日，蒲弱易含风。甘作囚山柳，休为投阁雄。
次韵周子直四首·其二
作者：张嵲
朝代：宋

西北壃途蹙，东南信未通。
小夫方自智，大将莫论功。
敌马来关外，油幢入阆中。
孤臣难自力，报国意无穷。
次韵周子直四首·其二
作者：张嵲
朝代：宋

西北疆途蹙，东南信未通。小夫方自智，大将莫论功。敌马来关外，油幢入阆中。孤臣难自力，报国意无穷。
次韵周子直四首·其四
作者：张嵲
朝代：宋

渊明门谩设，仲蔚径才通。
用世惭无术，哦诗喜有功。
旧庐群盗裏，北阙战尘中。
塞路多豺虎，吾生信自穷。
次韵周子直四首·其四
作者：张嵲
朝代：宋

渊明门谩设，仲蔚径才通。用世惭无术，哦诗喜有功。旧庐群盗里，北阙战尘中。塞路多豺虎，吾生信自穷。
次韵周守二首
作者：张嵲
朝代：宋

西川方用武，忧思惔如焚。秋兴悲黄叶，閒情属野云。鸣鸿何日到，络纬不堪闻。每忆盈尊酒，清谈从使君。秋色际遥海，乘高伤远眸。风尘方未艾，身世岂胜愁。黄菊已过晚，浊醪徒满瓯。何时奉松□，一醉碧溪头。
次韵周守二首·其一
作者：张嵲
朝代：宋
体裁：五言律诗

西川方用武，忧思惔如焚。秋兴悲黄叶，閒情属野云。鸣鸿何日到，络纬不堪闻。每忆盈尊酒，清谈从使君。
次韵周守二首·其二
作者：张嵲
朝代：宋
体裁：五言律诗

秋色际遥海，乘高伤远眸。风尘方未艾，身世岂胜愁。黄菊已过晚，浊醪徒满瓯。何时奉松□，一醉碧溪头。
次韵周守游海棠溪
作者：张嵲
朝代：宋

浣纱何处是，空翠隔崔嵬。嫩绿连山暗，妖红照水开。惜春嗟婉娩，载酒约徘徊。莫怪胭脂湿，曾经夜雨来。
次韵周守游海棠溪
作者：张嵲
朝代：宋

浣纱何处是，空翠隔崔嵬。
嫩绿连山暗，妖红照水开。
惜春嗟婉娩，载酒约徘徊。
莫怪臙脂湿，曾经夜雨来。
次韵太守会宜休亭二首
作者：张嵲
朝代：宋

屐齿破苔色，林塘欣共寻。水光连竹坞，山翠上衣襟。疏柳摇斜日，高梧转晚阴。娵隅休入咏，可怕兕觥深。万竹锁深翠，幽亭枕柳塘。共临朱槛坐，遥借渚蘋香。乌喜树阴密，鱼游荷影凉。聊从山简醉，疏逸兴何长。
次韵太守会宜休亭二首·其一
作者：张嵲
朝代：宋

屐齿破苔色，林塘欣共寻。
水光连竹坞，山翠上衣襟。
疏柳揺斜日，高梧转晚阴。
娵隅休入咏，可怕兕觥深。
次韵太守会宜休亭二首·其一
作者：张嵲
朝代：宋

屐齿破苔色，林塘欣共寻。水光连竹坞，山翠上衣襟。疏柳摇斜日，高梧转晚阴。娵隅休入咏，可怕兕觥深。
次韵太守会宜休亭二首·其二
作者：张嵲
朝代：宋

万竹鏁深翠，幽亭枕柳塘。
共临朱槛坐，遥借渚苹香。
乌喜树阴密，鱼游荷影凉。
聊从山简醉，疏逸兴何长。
次韵太守会宜休亭二首·其二
作者：张嵲
朝代：宋

万竹锁深翠，幽亭枕柳塘。共临朱槛坐，遥借渚蘋香。乌喜树阴密，鱼游荷影凉。聊从山简醉，疏逸兴何长。
次韵子直二首
作者：张嵲
朝代：宋

南北半程云，澄江对荜门。未能操井臼，试学牧鸡豚。智勇怀三杰，英雄鄙二袁。男儿须报主，未用反招魂。旷朗秋天迥，岭云依树消。飞飞归鸟急，去去广川遥。鸿鹄本难畜，松筠常后凋。谁为招隐赋，岁暮独难聊。
次韵子直二首·其一
作者：张嵲
朝代：宋
体裁：五言律诗

南北半程云，澄江对荜门。未能操井臼，试学牧鸡豚。智勇怀三杰，英雄鄙二袁。男儿须报主，未用反招魂。
次韵子直二首·其二
作者：张嵲
朝代：宋

旷朗秋天迥，岭云依树消。飞飞归鸟急，去去广川遥。鸿鹄本难畜，松筠常后凋。谁为招隐赋，岁暮独难聊。
次韵子直二首·其二
作者：张嵲
朝代：宋

旷朗秋天迥，岭云依树消。
飞飞归鸟急，去去广川遥。
鸿鹄本难畜，松筠常后凋。
谁为招隠赋，岁暮独难聊。
次韵惜春
作者：张嵲
朝代：宋
体裁：七言绝句

骚人竞赋惜春诗，为惜花飞万点时。唯有农家爱春尽，黄云堆麦雪抽丝。
次韵朱希真二首
作者：张嵲
朝代：宋

东观曾同入，南宫复雁行。尝寮虽具尔，投分独难忘。荣悴无多异，漂零共一乡。遥欣访萧寺，颠倒曳衣裳。禅榻仍兼卧，蒲团稳著绵。自疑方外客，犹费县官钱。意懒如闻道，身閒似得仙。何当集兰若，已办泛湖船。
次韵朱希真二首·其一
作者：张嵲
朝代：宋

东观曾同入，南宫复雁行。尝寮虽具尔，投分独难忘。荣悴无多异，漂零共一乡。遥欣访萧寺，颠倒曳衣裳。
次韵朱希真二首·其一
作者：张嵲
朝代：宋

东观曾同入，南宫復雁行。
甞寮虽具尔，投分独难忘。
荣悴无多异，漂零共一乡。
遥欣访萧寺，颠倒曳衣裳。
次韵朱希真二首·其二
作者：张嵲
朝代：宋

禅榻仍兼卧，蒲团稳著绵。自疑方外客，犹费县官钱。意懒如闻道，身閒似得仙。何当集兰若，已办泛湖船。
次韵朱希真二首·其二
作者：张嵲
朝代：宋

禅榻仍兼卧，蒲团穏着绵。
自疑方外客，犹费县官钱。
意懒如闻道，身閒似得仙。
何当集兰若，已办泛湖船。
次韵王亚之沿湖冒雨归
作者：张嵲
朝代：宋
体裁：七言律诗

禽鸣滑滑溅泥涂，赖有云巢眼不孤。天外黑风迷鹫岭，槛前流水忆鹅湖。跻攀危磴九折坂，捧玩新诗百斛珠。收拾残红付春去，四时光景任三无。
次韵王倅大梵寺山亭夜雨
作者：张嵲
朝代：宋
体裁：古风

溪山含变态，可玩不可说。西岭澹斜晖，前山明积雪。潭空游鳞出，景晏飞鸟绝。远屿上孤烟，平沙散疏樾。天涯一尊酒，草草堂上设。觞咏寄高爽，对此清夜月。但使息营营，宁论醉兀兀。寓兴合一篇，亡书谢三箧。
次韵王得之游净明题易安二绝
作者：张嵲
朝代：宋

满院岚光滴翠寒，望湖莫羡十三间。门前石上苍苔迹，数得人踪到与还。铜驼陌上须臾乐，金穴侯家瞬息欢。争似盖头茅一把，老僧终日百般安。
次韵王得之游净明题易安二绝·其一
作者：张嵲
朝代：宋
体裁：七言绝句

满院岚光滴翠寒，望湖莫羡十三间。门前石上苍苔迹，数得人踪到与还。
次韵王得之游净明题易安二绝·其二
作者：张嵲
朝代：宋

铜驼陌上须臾乐，金穴侯家瞬息懽。
争似盖头茅一把，老僧终日百般安。
次韵王得之游净明题易安二绝·其二
作者：张嵲
朝代：宋

铜驼陌上须臾乐，金穴侯家瞬息欢。争似盖头茅一把，老僧终日百般安。
次韵石用之易安斋
作者：张嵲
朝代：宋
体裁：七言律诗

尘缨脱得片时閒，未见弥天释道安。薜荔半崖双屐齿，沧浪何日一纶竿。地能容膝皆堪处，心对回光未易看。试问老僧安底事，不知人世有悲欢。
次韵石用之易安斋
作者：张嵲
朝代：宋

尘缨脱得片时闲，未见弥天释道安。
薜荔半崖双屐齿，沧浪何日一纶竿。
地能容膝皆堪处，心对回光未易看。
试问老僧安底事，不知人世有悲欢。
次韵石用之春晴游西湖
作者：张嵲
朝代：宋

春晴结客出城隅，无数僧坊论给孤。红贴马蹄花底路，绿笼船背柳边湖。逍遥各自从鹏鴳，断续宁须较鹤凫。端立一丘为老计，移文何谢北山逋。
次韵石用之春晴游西湖
作者：张嵲
朝代：宋

春晴结客出城隅，无数僧坊论给孤。
红贴马蹄花底路，绿笼船背柳边湖。
逍遥各自从鹏鷃，断续宁须较鹤凫。
端立一丘为老计，移文何谢北山逋。
次韵石用之春晴游西湖
作者：张嵲
朝代：宋

春晴结客出城隅，无数僧坊论给孤。
红贴马蹄花底路，绿笼船背柳边湖。
逍遥各自从鹏鷃，断续宁须较鹤鳬。
端立一丘为老计，移文何谢北山逋。
欲雨
作者：张嵲
朝代：宋
体裁：七言绝句

案上文书任作堆，病无心力更翻开。前陂万顷平如砥，挂上西窗看雨来。
欲雪
作者：张嵲
朝代：宋

欲雪未雪天模糊，冻行沙尾鸧鸹呼。北风刮耳立不住，更骑钝马穿枯芦。两生怜我意不舒，江头三日占樯乌。高堂明朝置安舆，买羊沽酒偿勤劬。
欲雪
作者：张嵲
朝代：宋

欲雪未雪天糢糊，冻行沙尾鶬鸹呼。
北风刮耳立不住，更骑钝马穿枯芦。
两生怜我意不舒，江头三日占樯乌。
高堂明朝置安舆，买羊沽酒偿勤劬。
欲雪
作者：张嵲
朝代：宋

欲雪未雪天糢糊，冻行沙尾鸧鸹呼。
北风刮耳立不住，更骑钝马穿枯芦。
两生怜我意不舒，江头三日占樯乌。
高堂明朝置安舆，买羊沽酒偿勤劬。
永康山
作者：张嵲
朝代：宋

嵯峨千仞永康山，石路终朝转屈盘。政恐乘高伤远目，忽然烟雾锁峰峦。
永康山
作者：张嵲
朝代：宋

嵯峩千仞永康山，石路终朝转屈盘。
政恐乘高伤远目，忽然烟雾锁峰峦。
江行
作者：张嵲
朝代：宋
体裁：七言绝句

南讹溽暑方流汗，北陆凄风已裂肤。江介寒暄真叵测，袗絺重茧在斯须。
江行
作者：张嵲
朝代：宋

南讹溽暑方流汗，北陆凄风已裂肤。
江介寒暄越叵测，袗絺重茧在斯须。
沐发
作者：张嵲
朝代：宋

今旦一沐浴，废兹简编功。读书岂常勤，鞭策常自攻。繄予发种种，力此将何庸。不如掩卷坐，前山翠濛濛。
沐髪
作者：张嵲
朝代：宋

今旦一沐浴，废兹简编功。
读书岂常懃，鞭策常自攻。
繄予髪种种，力此将何庸。
不如掩卷坐，前山翠蒙蒙。
泊舟
作者：张嵲
朝代：宋

夜光沉千岭，寒星动一川。汀沙霜似雪，寂寂系江船。
泊舟
作者：张嵲
朝代：宋

夜光沉千岭，寒星动一川。
汀沙霜似雪，寂寂繫江船。
泊舟
作者：张嵲
朝代：宋

遥依沙岸系扁舟，风落荒山万木愁。枕下惊波时汨汨，天边寒梦信悠悠。遭忧和峤仍丹泪，远适虞翻易白头。离乱偪人全策少，微生从此任浮游。
泊舟
作者：张嵲
朝代：宋

遥依沙岸系扁舟，风落荒山万木愁。
枕下惊波时汩汩，天边寒梦信悠悠。
遭忧和峤仍丹泪，远适虞翻易白头。
离乱偪人全策少，微生从此任浮游。
泊舟
作者：张嵲
朝代：宋

遥依沙岸繫扁舟，风落荒山万木愁。
枕下惊波时汨汨，天边寒梦信悠悠。
遭忧和峤仍丹泪，远适虞翻易白头。
离乱偪人全策少，微生从此任浮游。
法界颂
作者：张嵲
朝代：宋
体裁：七言绝句

自从仞得无边界，宇宙方知狭陋生。时节短于羊胛熟，广轮才似一牛鸣。
法界颂二首
作者：张嵲
朝代：宋

木人睡足理精神，大地山河勿一尘。不是解谈无口论，由来不及世间人。山河大地因谁有，闻见觉知非我亲。不挂一丝全体露，真成本分住山人。
法界颂二首·其一
作者：张嵲
朝代：宋
体裁：七言绝句

木人睡足理精神，大地山河勿一尘。不是解谈无口论，由来不及世间人。
法界颂二首·其二
作者：张嵲
朝代：宋
体裁：七言绝句

山河大地因谁有，闻见觉知非我亲。不挂一丝全体露，真成本分住山人。
泛舟观雨
作者：张嵲
朝代：宋

云气交流昼窈冥，疾风吹雨杂荷声。山随明晦姿横出，舟入渺茫诗渐成。托迹江湖三亩足，放怀天地一身轻。衔杯不用嗟羁寓，未必乘槎胜此行。
泛舟观雨
作者：张嵲
朝代：宋

云气交流昼窈冥，疾风吹雨杂荷声。
山随眀晦姿横出，舟入渺茫诗渐成。
託迹江湖三畆足，放怀天地一身轻。
衘杯不用嗟覊寓，未必乘槎胜此行。
涧边
作者：张嵲
朝代：宋
体裁：七言绝句

乔林近水叶阴阴，萦石溪流自浅深。隔水群山森夏木，白云楼起媚遥岑。
清明
作者：张嵲
朝代：宋
体裁：五言律诗

园幽春去远，山暗绿初成。雨过林姿润，风回池面平。十年空潦倒，万里近清明。泪尽新阡树，如今青叶生。
渡湘水
作者：张嵲
朝代：宋
体裁：七言绝句

悠悠寒日傍城闉，风蹙微波作细鳞。莫怪此江清见底，屈平曾向此投身。
渡湘水
作者：张嵲
朝代：宋
体裁：五言绝句

昔读此离骚，今朝渡湘水。荒草满秋原，何处寻芳芷。
渡溪水
作者：张嵲
朝代：宋

清溪寒不流，空明涵万象。
连山倒景来，顾盼迷俯仰。
云浮潭底深，鸟度镜中往。
悠悠寒藻疏，一一游鱼上。
危桥飐长硔，行客情屡怆。
溪傍万竿竹，矗矗倚崕嶂。
苍根带古色，落叶堕深广。
阴森暗藩篱，萧摵扫空旷。
无人结茅茨，有客契心赏。
物外识远情，天边知旅况。
野店犹远烟，仆夫力难强。
何以纾我怀，浩歌聊自放。
渡溪水
作者：张嵲
朝代：宋

清溪寒不流，空明涵万象。连山倒景来，顾盼迷俯仰。云浮潭底深，鸟度镜中往。悠悠寒藻疏，一一游鱼上。危桥飐长硔，行客情屡怆。溪傍万竿竹，矗矗倚崖嶂。苍根带古色，落叶堕深广。阴森暗藩篱，萧摵扫空旷。无人结茅茨，有客契心赏。物外识远情，天边知旅况。野店犹远烟，仆夫力难强。何以纾我怀，浩歌聊自放。
游下岩寺先是刘宝学约于此相聚既而先进舟遂失胜业
作者：张嵲
朝代：宋

时危适远县，卧疴蔽疏篷。
浮舟难计程，一听水与风。
今日出江口，划见天边峰。
维舟邀胜士，杖策凌穹崇。
绝壁迤崩豗，可验秋涛雄。
镌崖佛像古，凭虚楼殿工。
沄沄窗外江，落落阶前松。
涧响雨滂濞，云生树玲珑。
揽胜欣远游，抚身悲转蓬。
忧乐未相偿，林霏生晚容。
却纵中流棹，回望青莲宫。
秋晚山萧寂，云散烟空蒙。
舟行转沙尾，微闻林外钟。
惜哉李膺船，去若孤征鸿。
晨暮一相失，云峤何年同。
若纵金门步，永遗尘外踪。
游下岩寺先是刘宝学约於此相聚既而先进舟遂
作者：张嵲
朝代：宋

时危适远县，卧疴蔽疏篷。浮舟难计程，一听水与风。今日出江口，划见天边峰。维舟邀胜士，杖策凌穹崇。绝壁迤崩豗，可验秋涛雄。镌崖佛像古，凭虚楼殿工。沄沄窗外江，落落阶前松。涧响雨滂濞，云生树玲珑。揽胜欣远游，抚身悲转蓬。忧乐未相偿，林霏生晚容。却纵中流棹，回望青莲宫。秋晚山萧寂，云散烟空濛。舟行转沙尾，微闻林外钟。惜哉李膺船，去若孤征鸿。晨暮一相失，云峤何年同。若纵金门步，永遗尘外踪。
游北岩
作者：张嵲
朝代：宋

寻山轻近境，偶向此中来。
精舍层岩拥，穹林石路开。
排云今岁竹，封径几年苔。
僧老无余事，端居傲刼灰。
游北岩
作者：张嵲
朝代：宋

寻山轻近境，偶向此中来。精舍层岩拥，穹林石路开。排云今岁竹，封径几年苔。僧老无馀事，端居傲劫灰。
游岳麓寺三首
作者：张嵲
朝代：宋

平生耳里湘西寺，此日真成叩梵宫。地辟晋朝多胜概，人师支遁有高风。身游大士毗耶境，目尽湘东返照中。佳处未能频驻屣，此行寻胜亦匆匆。杖策松门兴未穷，更过金地雨花中。山泉淅沥通幽户，林叶萧森下晚风。目极平皋方苍莽，烟深城郭自空濛。他年襆被僧房宿，聊与支郎话色空。林壑盘纡松径深，华台暇日暂登临。云开楚岫千重出，日落苍梧万里阴。贾傅文章仍自昔，武王城郭已非今。伤时访古堪流涕，徙倚聊为泽畔吟。
游岳麓寺三首·其一
作者：张嵲
朝代：宋

平生耳裏湘西寺，此日真成叩梵宫。
地闢晋朝多胜概，人师支遁有高风。
身游大士毗耶境，目尽湘东返照中。
佳处未能频驻屣，此行寻胜亦怱怱。
游岳麓寺三首·其一
作者：张嵲
朝代：宋

平生耳里湘西寺，此日真成叩梵宫。地辟晋朝多胜概，人师支遁有高风。身游大士毗耶境，目尽湘东返照中。佳处未能频驻屣，此行寻胜亦匆匆。
游岳麓寺三首·其三
作者：张嵲
朝代：宋
体裁：七言律诗

林壑盘纡松径深，华台暇日暂登临。云开楚岫千重出，日落苍梧万里阴。贾傅文章仍自昔，武王城郭已非今。伤时访古堪流涕，徙倚聊为泽畔吟。
游岳麓寺三首·其二
作者：张嵲
朝代：宋

杖策松门兴未穷，更过金地雨花中。山泉淅沥通幽户，林叶萧森下晚风。目极平皋方苍莽，烟深城郭自空濛。他年襆被僧房宿，聊与支郎话色空。
游岳麓寺三首·其二
作者：张嵲
朝代：宋

杖策松门兴未穷，更过金地雨花中。
山泉淅沥通幽户，林叶萧森下晚风。
目极平皋方苍莽，烟深城郭自空蒙。
他年幞被僧房宿，聊与支郎话色空。
游灵岩寺
作者：张嵲
朝代：宋

吴王避暑地，西施采香路。陵谷偶未移，山川尚如故。遗宫俱泯灭，轮奂乃僧户。梵放想遗转，考槃疑簨簴。繁华随化迁，歘若高鸟度。忧勤及豫怠，兴隆与倾仆。何异貉一丘，同归易晞露。平湖际远海，环山莽回互。涧草足芳菲，山泉多沮洳。昔人经行处，赏会今已屡。来者复为谁，将亦遵往步。新故更递代，一往复何故。日暮钟磬閒，聊将澹吾虑。
游灵岩寺
作者：张嵲
朝代：宋

吴王避暑地，西施采香路。
陵谷偶未移，山川尚如故。
遗宫俱泯灭，轮奂乃僧户。
梵放想遗转，考槃疑簨簴。
繁华随化迁，歘若高鸟度。
忧勤及豫怠，兴隆与倾仆。
何异貉一丘，同归易晞露。
平湖际远海，环山莽回互。
涧草足芳菲，山泉多沮洳。
昔人经行处，赏会今已屡。
来者復为谁，将亦遵往步。
新故更递代，一往復何故。
日暮钟磬閒，聊将澹吾虑。
游独孤城
作者：张嵲
朝代：宋
体裁：七言绝句

微王旧国云烟古，独氏空城睥睨平。故物祗应惟石濑，昔人曾此听寒声。
游独孤城下作
作者：张嵲
朝代：宋

利成山百丈，直下独孤城。
事往岁月积，长江依旧清。
昔人经过地，我辈复此行。
但见竹树稠，石崖如削成。
乔木晚未凋，青青发余荣。
天寒远峰澹，日晏长川明。
时危怀古意，岁暮羁旅情。
一室寄绝岸，全家托柴荆。
晨炊饭脱粟，似此田涧氓。
群盗正猖獗，深居且偷生。
反念故园日，默默何由平。
游独孤城下作
作者：张嵲
朝代：宋

利成山百丈，直下独孤城。事往岁月积，长江依旧清。昔人经过地，我辈复此行。但见竹树稠，石崖如削成。乔木晚未凋，青青发馀荣。天寒远峰澹，日晏长川明。时危怀古意，岁暮羁旅情。一室寄绝岸，全家托柴荆。晨炊饭脱粟，似此田涧氓。群盗正猖獗，深居且偷生。反念故园日，默默何由平。
游独孤城下作
作者：张嵲
朝代：宋

利成山百丈，直下独孤城。
事往岁月积，长江依旧清。
昔人经过地，我辈復此行。
但见竹树稠，石崖如削成。
乔木晚未凋，青青发余荣。
天寒远峰澹，日晏长川明。
时危怀古意，岁暮羁旅情。
一室寄绝岸，全家託柴荆。
晨炊饭脱粟，似此田涧氓。
群盗正猖獗，深居且偷生。
反念故园日，默默何由平。
游道林寺诗三首
作者：张嵲
朝代：宋

万畦霜稻卧黄云，小径萦纡接寺门。不见高人空像设，更无衲子辩风幡。楼观远岫秋增媚，窗枕寒溪夜更喧。他日重来瞻近影，一凭香火荐蘋蘩。悠扬秋日澹冈陵，系马乔林叩梵扃。过雨溪流初瀰瀰，无风竹影自泠泠。空馀古柏庭前老，依旧寒山户外青。惆怅祖师飞锡地，岩阿谁为一镌铭。墟落生烟昼欲昏，乱山行尽到平原。雨馀叠嶂添新秀，水落寒沙见旧痕。古寺有僧栖坏屋，遗斜无主自荒村。徘徊欲访当时事，黄叶惊风断客魂。
游道林寺诗三首
作者：张嵲
朝代：宋

万畦霜稻臣黄云，小径萦纡接寺门。
不见高人空像设，更无衲子辩风幡。
楼观远岫秋增媚，窗枕寒溪夜更喧。
他日重来瞻近影，一凭香火荐苹蘩。
游道林寺诗三首·其一
作者：张嵲
朝代：宋

万畦霜稻卧黄云，小径萦纡接寺门。
不见高人空像设，更无衲子辩风幡。
楼观远岫秋增媚，窗枕寒溪夜更喧。
他日重来瞻近影，一凭香火荐苹蘩。
游道林寺诗三首·其一
作者：张嵲
朝代：宋

万畦霜稻卧黄云，小径萦纡接寺门。不见高人空像设，更无衲子辩风幡。楼观远岫秋增媚，窗枕寒溪夜更喧。他日重来瞻近影，一凭香火荐蘋蘩。
游道林寺诗三首·其三
作者：张嵲
朝代：宋

墟落生烟昼欲昏，乱山行尽到平原。
雨余迭嶂添新秀，水落寒沙见旧痕。
古寺有僧栖坏屋，遗斜无主自荒村。
徘徊欲访当时事，黄叶惊风断客魂。
游道林寺诗三首·其三
作者：张嵲
朝代：宋

墟落生烟昼欲昏，乱山行尽到平原。雨馀叠嶂添新秀，水落寒沙见旧痕。古寺有僧栖坏屋，遗斜无主自荒村。徘徊欲访当时事，黄叶惊风断客魂。
游道林寺诗三首·其二
作者：张嵲
朝代：宋

悠扬秋日澹冈陵，系马乔林叩梵扃。过雨溪流初瀰瀰，无风竹影自泠泠。空馀古柏庭前老，依旧寒山户外青。惆怅祖师飞锡地，岩阿谁为一镌铭。
游道林寺诗三首·其二
作者：张嵲
朝代：宋

悠扬秋日澹冈陵，繫马乔林叩梵扄。
过雨溪流初瀰瀰，无风竹影自泠泠。
空余古柏庭前老，依旧寒山户外青。
惆怅祖师飞锡地，岩阿谁为一镌铭。
游道谦庵
作者：张嵲
朝代：宋
体裁：七言绝句

中宵澍雨平明歇，诸岭晴阴各自分。偶来共就藜床坐，时看前山出白云。
溪上行
作者：张嵲
朝代：宋
体裁：五言绝句

垂阴覆绿波，檀栾影空注。傍有微径通，穿云向何处。
溪傍梅花初开二首
作者：张嵲
朝代：宋

细挹幽香辨残雪，却惊寒谷独先春。慇勤为记春风面，他日重来是故人。溪流一派碧潺潺，落蕊随溪出乱山。惟有刘郎重回首，往来行客更谁攀。
溪傍梅花初开二首·其一
作者：张嵲
朝代：宋

细挹幽香辨残雪，却惊寒谷独先春。慇勤为记春风面，他日重来是故人。
溪傍梅花初开二首·其一
作者：张嵲
朝代：宋

细挹幽香辨残雪，却惊寒谷独先春。
慇懃为记春风面，他日重来是故人。
溪傍梅花初开二首·其二
作者：张嵲
朝代：宋
体裁：七言绝句

溪流一派碧潺潺，落蕊随溪出乱山。惟有刘郎重回首，往来行客更谁攀。
溪梅初放
作者：张嵲
朝代：宋

荒山荦确倦征行，溪畔逢梅照眼明。
枝袅霜天寒日薄，影沉碧涧晚流清。
最怜雪后开来痩，可忍风前落去轻。
却悔折归无可赠，旧游千里但凝情。
溪梅初放
作者：张嵲
朝代：宋

荒山荦确倦征行，溪畔逢梅照眼明。枝袅霜天寒日薄，影沉碧涧晚流清。最怜雪后开来瘦，可忍风前落去轻。却悔折归无可赠，旧游千里但凝情。
溪水
作者：张嵲
朝代：宋

溪水东流去，何时合大江。岂无双鲤鱼，附书还故乡。不忧溪水迟，所恨垄坂长。临流一叹息，四顾山苍苍。
溪水
作者：张嵲
朝代：宋

溪水东流去，何时合大江。
岂无双鲤鱼，附书还故乡。
不忧溪水迟，所恨垅坂长。
临流一叹息，四顾山苍苍。
溪水
作者：张嵲
朝代：宋

溪水东流去，何时合大江。
岂无双鲤鱼，附书还故乡。
不忧溪水迟，所恨壠坂长。
临流一叹息，四顾山苍苍。
溯流入微王峡
作者：张嵲
朝代：宋
体裁：古风

又上微王峡，山寒含翠雾。青壁尽侵云，鳞鳞多碧树。山深石状古，地僻禽声怒。竟日不逢人，茫茫水空注。
潭州道中
作者：张嵲
朝代：宋

青山接云云接天，碧林溪树两相鲜。
地连诸徼分秋色，天近平湖识渚烟。
望尽好峰仍注目，赏余幽树更垂鞭。
是身已作无赀省，乘兴将随下濑船。
潭州道中
作者：张嵲
朝代：宋

青山接云云接天，碧林溪树两相鲜。地连诸徼分秋色，天近平湖识渚烟。望尽好峰仍注目，赏馀幽树更垂鞭。是身已作无赀省，乘兴将随下濑船。
独夜
作者：张嵲
朝代：宋
体裁：五言绝句

山月娟娟静，山烟漠漠轻。茅檐无一事，独听夜江声。
独夜
作者：张嵲
朝代：宋

清灯萧寺远，不寐夜何长。风细频翻叶，云轻才护霜。涧黑水决决，月明山苍苍。作客岁月晚，故园春欲芳。
独夜
作者：张嵲
朝代：宋

清灯萧寺远，不寐夜何长。
风细频翻叶，云轻才护霜。
磵黑水决决，月明山苍苍。
作客岁月晚，故园春欲芳。
王宝学挽词二首
作者：张嵲
朝代：宋

德望三山重，勤劳一节忠。丹心明贯日，英气浩如虹。趣召恩方急，跏趺事已空。功名重回首，寂寞泪东风。故相传勋阀，风流见典刑。所期为旱雨，何意堕明星。有美閒桴鼓，姑苏诧使亭。若追甘露事，忠首定丹青。
王宝学挽词二首·其一
作者：张嵲
朝代：宋
体裁：五言律诗

德望三山重，勤劳一节忠。丹心明贯日，英气浩如虹。趣召恩方急，跏趺事已空。功名重回首，寂寞泪东风。
王宝学挽词二首·其二
作者：张嵲
朝代：宋

故相传勋阀，风流见典刑。所期为旱雨，何意堕明星。有美閒桴鼓，姑苏诧使亭。若追甘露事，忠首定丹青。
王宝学挽词二首·其二
作者：张嵲
朝代：宋

故相传勲阀，风流见典刑。
所期为旱雨，何意堕明星。
有美閒桴鼓，姑苏诧使亭。
若追甘露事，忠首定丹青。
玩所植松竹有作
作者：张嵲
朝代：宋

往岁客闽岭，满目皆黄茅。
而今居魏塘，白水漫平皋。
举头无所见，惟闻风怒号。
我身如枯枿，雨露自相辽。
又如在寒谷，终岁雪霜骄。
四顾万物春，悽然不自聊。
復思毕竟空，更使心陶陶。
酿酒尝苦薄，种花尝苦雕。
酒乃乱性具，花为眩目妖。
弃置不復近，树竹延清飈。
况有手植松，雨夜能萧萧。
瞑目存黄庭，屏居非慕高。
所愿侣松竹，迟以延松乔。
玩所植松竹有作
作者：张嵲
朝代：宋

往岁客闽岭，满目皆黄茅。而今居魏塘，白水漫平皋。举头无所见，惟闻风怒号。我身如枯蘖，雨露自相辽。又如在寒谷，终岁雪霜骄。四顾万物春，悽然不自聊。复思毕竟空，更使心陶陶。酿酒尝苦薄，种花尝苦彫。酒乃乱性具，花为眩目妖。弃置不复近，树竹延清飙。况有手植松，雨夜能萧萧。瞑目存黄庭，屏居非慕高。所愿侣松竹，迟以延松乔。
生口
作者：张嵲
朝代：宋
体裁：五言绝句

牵舟四日程，屈曲萦山转。行行问居人，始知犹近县。
甲子初夏复开北户
作者：张嵲
朝代：宋

已向魏塘经四白，又开北户纳凉颸。
只应长作窗中客，会见蓬莱清浅时。
甲子初夏復开北户
作者：张嵲
朝代：宋
体裁：七言绝句

已向魏塘经四白，又开北户纳凉飔。祇应长作窗中客，会见蓬莱清浅时。
疾风伯
作者：张嵲
朝代：宋

不雨经时气若焚，共欣疏点夜深闻。平明忽捲重阴尽，可是风师待策勋。
疾风伯
作者：张嵲
朝代：宋

不雨经时气若焚，共欣疏点夜深闻。
平明忽捲重阴尽，可是风师待策勲。
病中夜雨
作者：张嵲
朝代：宋

新凉增客意。卧病复逾时。
雨脚夜深白，虫声秋后悲。
高低山树立，迢递晓钟迟。
此夕天涯鬓，知添几缕丝。
病中夜雨
作者：张嵲
朝代：宋

新凉增客意，卧病复踰时。雨脚夜深白，虫声秋后悲。高低山树立，迢递晓钟迟。此夕天涯鬓，知添几缕丝。
病中夜雨
作者：张嵲
朝代：宋

新凉增客意，卧病復踰时。
雨脚夜深白，虫声秋后悲。
高低山树立，迢递晓钟迟。
此夕天涯鬓，知添几缕丝。
瘦
作者：张嵲
朝代：宋

驽马固多肉，元鹤原骨轻。以彼栈豆意，方此云霄情。汨汨世纷远，萧萧中虑盈。将寻包道士，一问升天行。
瘦
作者：张嵲
朝代：宋

驽马固多肉，元鹤原骨轻。
以彼栈豆意，方此云霄情。
汨汨世纷远，萧萧中虑盈。
将寻包道士，一问昇天行。
瘦
作者：张嵲
朝代：宋

驽马固多肉，玄鹤原骨轻。
以彼栈豆意，方此云霄情。
汩汩世纷远，萧萧中虑盈。
将寻包道士，一问升天行。
癸亥春
作者：张嵲
朝代：宋
体裁：七言绝句

荒村渺渺不知春，三见篱边物态新。渐习鱼虾解蛮语，自疑元是魏塘人。
癸亥生日前一日读神仙李清传作
作者：张嵲
朝代：宋

孟夏倏已晚，诘旦及悬弧。
推迁惊岁序，俯仰念劳劬。
感物叹漂泊，抚己既叨逾。
去事日已遥，来者言足图。
澹漠远世纷，超遥观道书。
伊昔有胜士，染工藏市区。
感悟及生朝，欲访仙人闾。
自缒投绝壑，果谐欣愿初。
尘念虽少牵，脱屣终不渝。
一死会当有，贵贱理必俱。
万事惟一舍，此外无复余。
李君本市人。而予岂非夫。
蹑屐千仞冈，振策万里涂。
暂愒即弱水，款关必清都。
千载复来归，陵谷知焉如。
癸亥生日前一日读神仙李清传作
作者：张嵲
朝代：宋

孟夏倏已晚，诘旦及悬弧。推迁惊岁序，俯仰念劳劬。感物叹漂泊，抚已既叨踰。去事日已遥，来者言足图。澹漠远世纷，超遥观道书。伊昔有胜士，染工藏市区。感悟及生朝，欲访仙人闾。自缒投绝壑，果谐欣愿初。尘念虽少牵，脱屣终不渝。一死会当有，贵贱理必俱。万事惟一舍，此外无复馀。李君本市人，而予岂非夫。蹑屐千仞岗，振策万里涂。暂愒即弱水，款关必清都。千载复来归，陵谷知焉如。
癸亥生日前一日读神仙李清传作
作者：张嵲
朝代：宋

孟夏倐已晚，诘旦及悬弧。
推迁惊岁序，俯仰念劳劬。
感物嘆漂泊，抚已既叨踰。
去事日已遥，来者言足图。
澹漠远世纷，超遥观道书。
伊昔有胜士，染工藏市区。
感悟及生朝，欲访仙人闾。
自缒投绝壑，果谐欣愿初。
尘念虽少牵，脱屣终不渝。
一死会当有，贵贱理必俱。
万事惟一舍，此外无復余。
李君本市人，而予岂非夫。
蹑屐千仞岗，振策万里涂。
暂愒即弱水，款闗必清都。
千载復来归，陵谷知焉如。
登寺阁见月上率然成咏
作者：张嵲
朝代：宋
体裁：五言律诗

残阳犹半谷，片月已临山。暮色千林起，乡心万里还。不堪常俯仰，宁有但间关。绝世非吾意，幽栖寄暂閒。
登寺阁见月上率然成咏
作者：张嵲
朝代：宋

残阳犹半谷，片月已临山。
暮色千林起，乡心万里还。
不堪常俯仰，宁有但间关。
绝世非吾意，幽栖寄暂闲。
登楼对雪二首
作者：张嵲
朝代：宋

冰花不省如斯暴，疑是吹沙打夜窗。莫遣沉阴增敌气，且将盈尺作农祥。朔风几夜相回薄，世路秪今多苦辛。擒寇可无悬瓠将，泛舟未许剡溪人。
登楼对雪二首·其一
作者：张嵲
朝代：宋
体裁：七言绝句

冰花不省如斯暴，疑是吹沙打夜窗。莫遣沉阴增敌气，且将盈尺作农祥。
登楼对雪二首·其二
作者：张嵲
朝代：宋
体裁：七言绝句

朔风几夜相回薄，世路秪今多苦辛。擒寇可无悬瓠将，泛舟未许剡溪人。
登甘露寺故基
作者：张嵲
朝代：宋

烈风吹面立城隅，俯仰人间万事徂。
万古江山自雄浑，百年城郭已蓁芜。
乱余故物惟金鼎，事往前贤只画图。
双塔烟中广陵市，淮南戍守未应无。
登甘露寺故基
作者：张嵲
朝代：宋

烈风吹面立城隅，俯仰人间万事徂。万古江山自雄浑，百年城郭已蓁芜。乱馀故物惟金鼎，事往前贤只画图。双塔烟中广陵市，淮南戍守未应无。
登白帝城二首
作者：张嵲
朝代：宋

霜风吹日下长原，夔子城荒灌木繁。
东去诸山朝峡口，西来众水会关门。
千年白帝空祠庙，万里家山只梦魂。
绝寒边头重回首，秋声凄断不堪论。
登白帝城二首
作者：张嵲
朝代：宋

霜风吹日下长原，夔子城荒灌木繁。东去诸山朝峡口，西来众水会关门。千年白帝空祠庙，万里家山秪梦魂。绝塞边头重回首，秋声凄断不堪论。殊方秋尽怯登临，万里屯云结岁阴。崖壁？岈知禹绩，江山割据识雄心。沧波南下奔云急，单舸东游两鬓侵。漂转十方仍作客，沉吟怀古泪沾襟。
登白帝城二首·其一
作者：张嵲
朝代：宋
体裁：七言律诗

霜风吹日下长原，夔子城荒灌木繁。东去诸山朝峡口，西来众水会关门。千年白帝空祠庙，万里家山秪梦魂。绝塞边头重回首，秋声凄断不堪论。
登白帝城二首·其二
作者：张嵲
朝代：宋

殊方秋尽怯登临，万里屯云结岁阴。崖壁？岈知禹绩，江山割据识雄心。沧波南下奔云急，单舸东游两鬓侵。漂转十方仍作客，沉吟怀古泪沾襟。
登白帝城二首·其二
作者：张嵲
朝代：宋
体裁：七言律诗

殊方秋尽怯登临，万里屯云结岁阴。崖壁�岈知禹绩，江山割据识雄心。沧波南下奔云急，单舸东游两鬓侵。漂转十方仍作客，沉吟怀古泪沾襟。
登白帝城二首·其二
作者：张嵲
朝代：宋

殊方秋尽怯登临，万里屯云结岁阴。崖壁𡷸岈知禹绩，江山割据识雄心。沧波南下奔云急，单舸东游两鬓侵。漂转十方仍作客，沉吟怀古泪沾襟。
登真观在利州嘉川县西五里南临宋江相传云张天师栖真之地至今有遗履池县下二十余里江心有积石土人谓天师殡鬼堆石上有纹隐起类篆籀土人谓天师符观中多大柏连抱皆数百年物也又有铁铸老君二其一已损六月初五日少息观中闻其事于小童与石刻颇验云
作者：张嵲
朝代：宋

天师羽化久，殊馆临官道。
繫马松门深，风清乱蝉噪。
开基今几时，庭树皆连抱。
有池号遗履，无地寻丹竈。
金像独俨然，讵识何人造。
学仙匪吾事，访古乃其好。
物色聊默存，他年忆曾到。
登真观在利州嘉川县西五里南临宋江相传云张天师栖真之地至今有遗履池县下二十馀里江心有积石土人谓天师殡鬼堆石上有纹隐起类篆籀土人谓天师符观中多大柏连抱皆数百年物也又有铁铸老君二其一已损六月初五日少息观中闻其事于小童与石刻颇验云
作者：张嵲
朝代：宋

天师羽化久，殊馆临官道。系马松门深，风清乱蝉噪。开基今几时，庭树皆连抱。有池号遗履，无地寻丹灶。金像独俨然，讵识何人造。学仙匪吾事，访古乃其好。物色聊默存，他年忆曾到。
登真观遗履池
作者：张嵲
朝代：宋

古柏参天鹤不归，空余池水澹清晖。
当时遗舄今安在，应作双凫过水飞。
登真观遗履池
作者：张嵲
朝代：宋

古柏参天鹤不归，空余池水澹清晖。
当时遗舄今安在，应作双鳬过水飞。
登真观遗履池
作者：张嵲
朝代：宋

古柏参天鹤不归，空馀池水澹清晖。当时遗舄今安在，应作双凫过水飞。
登石门山山侧有观基在荒筠中不可到山相对即新安县也今谓之新安平二首
作者：张嵲
朝代：宋

岭树疏疏秋景明，荒筠埋没观基平。石门山下微江水，依旧东流日夜声。石门山对新安县，基址平来蔓草秋。千尺微江清见底，悲鸣还向县前流。
登石门山山侧有观基在荒筠中不可到山相对即新安县也今谓之新安平二首·其一
作者：张嵲
朝代：宋
体裁：七言绝句

岭树疏疏秋景明，荒筠埋没观基平。石门山下微江水，依旧东流日夜声。
登石门山山侧有观基在荒筠中不可到山相对即新安县也今谓之新安平二首·其二
作者：张嵲
朝代：宋
体裁：七言绝句

石门山对新安县，基址平来蔓草秋。千尺微江清见底，悲鸣还向县前流。
登胥山赠长老净昙二首
作者：张嵲
朝代：宋

白水环村漫漫流，天边浮绿远眉修。春晴一试登山屐，愧乏新诗与惠休。诗律遥追璨可流，安禅总不碍闻修。劝君着意搜新句，准拟他年有惠休。
登胥山赠长老净昙二首
作者：张嵲
朝代：宋

诗律遥追粲可流，安禅总不碍闻修。
劝君着意搜新句，准拟他年有惠休。
登胥山赠长老净昙二首·其一
作者：张嵲
朝代：宋
体裁：七言绝句

白水环村漫漫流，天边浮绿远眉修。春晴一试登山屐，愧乏新诗与惠休。
登胥山赠长老净昙二首·其二
作者：张嵲
朝代：宋

诗律遥追璨可流，安禅总不碍闻修。
劝君着意捜新句，准拟他年有惠休。
登胥山赠长老净昙二首·其二
作者：张嵲
朝代：宋

诗律遥追璨可流，安禅总不碍闻修。劝君着意搜新句，准拟他年有惠休。
登舟雨作再作一绝
作者：张嵲
朝代：宋
体裁：七言绝句

平生过眼无穷景，未省经行有此奇。烟雨连山催去棹，不容青壁更题诗。
石竹
作者：张嵲
朝代：宋
体裁：七言绝句

石竹为花品最微，当时曾入谪仙诗。新葩竞发迷形似，紫蝶翩翾缀碧枝。
示疑者
作者：张嵲
朝代：宋

天见已如摩勒果，佛求休待钵昙花。
万缘毕竟归空刼，举世徒劳筭海沙。
除幻已超白骨观，修真閒运紫河车。
时人欲识归投处，无尽光中是我家。
示疑者
作者：张嵲
朝代：宋

天见已如摩勒果，佛求休待钵昙花。万缘毕竟归空劫，举世徒劳算海沙。除幻已超白骨观，修真閒运紫河车。时人欲识归投处，无尽光中是我家。
示疑者
作者：张嵲
朝代：宋

天见已如摩勒果，佛求休待钵昙花。
万缘毕竟归空劫，举世徒劳算海沙。
除幻已超白骨观，修真闲运紫河车。
时人欲识归投处，无尽光中是我家。
秋怀
作者：张嵲
朝代：宋

前山跻暮气，虚檐纳轻阴。沉疴稍轻体，徐步望遥岑。泬寥天宇净，斐亹秋云深。原野旷萧条，岗阜何崎嵚。微霜被群物，悴叶声萧森。游鳞奔巨壑，翔鸟候穹林。结念非一端，滞思纷相寻。伊昔抱微尚，夙怀尘外心。风波一震荡，飘流安可任。廉颇思赵士，钟仪怀楚音。往愤既切古，来忧方在今。安排谅躗言，委顺亦虚襟。由来穷达士，万古同堙沉。聊申悽断意，持和双南金。
秋怀
作者：张嵲
朝代：宋

前山跻暮气，虚檐纳轻阴。
沉疴稍轻体，徐步望遥岑。
泬寥天宇净，斐亹秋云深。
原野旷萧条，岗阜何崎嵚。
微霜被群物，悴叶声萧森。
游鳞奔巨壑，翔鸟候穹林。
结念非一端，滞思纷相寻。
伊昔抱微尚，夙怀尘外心。
风波一震荡，飘流安可任。
廉颇思赵士，钟仪怀楚音。
往愤既切古，来忧方在今。
安排谅躛言，委顺亦虚襟。
由来穷达士，万古同堙沉。
聊申悽断意，持和双南金。
秋怀
作者：张嵲
朝代：宋

前山跻暮气，虚檐纳轻阴。
沉疴稍轻体，徐步望遥岑。
泬寥天宇净，斐亹秋云深。
原野旷萧条，岗阜何崎嶔。
微霜被群物，悴叶声萧森。
游鳞奔巨壑，翔鸟候穹林。
结念非一端，滞思纷相寻。
伊昔抱微尚，夙怀尘外心。
风波一震荡，飘流安可任。
廉颇思赵士，钟仪怀楚音。
往愤既切古，来忧方在今。
安排谅{上卫下足}言，委顺亦虚襟。
由来穷达士，万古同堙沉。
聊申悽断意，持和双南金。
秋怀
作者：张嵲
朝代：宋

忽忽经年事，悠悠滞客心。晚花生废圃，老树立秋阴。岂有清樽醉，宁辞白发侵。楼高见豪发，老大怯登临。
秋怀
作者：张嵲
朝代：宋

忽忽经年事，悠悠滞客心。
晚花生废圃，老树立秋阴。
岂有清樽醉，宁辞白髪侵。
楼高见豪髪，老大怯登临。
秋怀二首
作者：张嵲
朝代：宋

日压城烟光少留，朝昏应似我悠悠。人生百岁今已半，世故万端无几求。学道初闻灭正受，深居不赋畔牢愁。尚须一舸轻波上，自咏新诗送白头。浙河十月菊犹斑，客御貂裘未觉寒。迟暮更知为客恶，羁穷犹自借书看。朔风几夜驱鸿雁，苦雨惊时损蕙兰。安得雀离三百尺，一超纡谲破忧端。
秋怀二首·其一
作者：张嵲
朝代：宋
体裁：七言律诗

日压城烟光少留，朝昏应似我悠悠。人生百岁今已半，世故万端无几求。学道初闻灭正受，深居不赋畔牢愁。尚须一舸轻波上，自咏新诗送白头。
秋怀二首·其二
作者：张嵲
朝代：宋

浙河十月菊犹斑，客御貂裘未觉寒。迟暮更知为客恶，羁穷犹自借书看。朔风几夜驱鸿雁，苦雨惊时损蕙兰。安得雀离三百尺，一超纡谲破忧端。
秋怀二首·其二
作者：张嵲
朝代：宋

淛河十月菊犹斑，客御貂裘未觉寒。
迟暮更知为客恶，覊穷犹自借书看。
朔风几夜驱鸿雁，苦雨惊时损蕙兰。
安得雀离三百尺，一超纡谲破忧端。
秋日怀古园有作
作者：张嵲
朝代：宋
体裁：五言律诗

故里田庐远，他乡禾黍秋。风高初下叶，川浅欲生洲。月出空山静，烟生远树稠。已谙为客意，坚坐任迟留。
秋日晚出郡郊
作者：张嵲
朝代：宋

暝色生平野，乔林动远风。
虫鸣古道迥，月白戍楼空。
岁月悲欢异，山川今古同。
荒城见揺落，未免泣途穷。
秋日晚出郡郊
作者：张嵲
朝代：宋

暝色生平野，乔林动远风。虫鸣古道迥，月白戍楼空。岁月悲欢异，山川今古同。荒城见摇落，未免泣途穷。
秋日访野人
作者：张嵲
朝代：宋

忽忽倦幽独，试寻居士室。循篱野蔓悬，闭户邻鸡出。小水已清泠，前山政岑郁。禾黍满平川，高低动残日。
秋日访野人
作者：张嵲
朝代：宋

忽忽倦幽独，试寻居士室。
循篱野蔓悬，闭户邻鸡出。
小水已清泠，前山政岑鬰。
禾黍满平川，高低动残日。
秋晚游谦上人庵四首
作者：张嵲
朝代：宋

嶷嶷群峰当户立，泠泠绝涧出山长。虚寮竟日无馀事，默坐时闻柏子香。两岸乔松上冷烟，诛茅远在乱峰前。居人不识新庵路，欲入山门寻细泉。霜落秋山枫树红，茅檐直面列诸峰。上人竟日观心坐，粥饭遥凭别寺钟。溪流触石转轻雷，境静身閒万虑灰。西崦远寺青烟外，时听钟声度壑来。
秋晚游谦上人庵四首·其一
作者：张嵲
朝代：宋

嶷嶷群峰当户立，泠泠绝涧出山长。
虚寮竟日无余事，默坐时闻柏子香。
秋晚游谦上人庵四首·其一
作者：张嵲
朝代：宋

嶷嶷群峰当户立，泠泠绝涧出山长。虚寮竟日无馀事，默坐时闻柏子香。
秋晚游谦上人庵四首·其三
作者：张嵲
朝代：宋
体裁：七言绝句

霜落秋山枫树红，茅檐直面列诸峰。上人竟日观心坐，粥饭遥凭别寺钟。
秋晚游谦上人庵四首·其二
作者：张嵲
朝代：宋
体裁：七言绝句

两岸乔松上冷烟，诛茅远在乱峰前。居人不识新庵路，欲入山门寻细泉。
秋晚游谦上人庵四首·其四
作者：张嵲
朝代：宋
体裁：七言绝句

溪流触石转轻雷，境静身閒万虑灰。西崦远寺青烟外，时听钟声度壑来。
秋晴
作者：张嵲
朝代：宋
体裁：七言绝句

时事任从儿辈说，新诗谁得老夫降。鬼名罢检秋堂静，卧看风枝动晚窗。
秋暑
作者：张嵲
朝代：宋

涉旬秋暑不可触，发疏被汗如膏沐。忽然三日风撼山，冬裘未具肤生粟。去年登高作重九，黄菊未开新酒熟。今年无酒不登高，独行漫绕庭边菊。中原季月欲折胶，江界陨霜无脱木。拥鼻从今四序移，遮眼残书岂真读。
秋暑
作者：张嵲
朝代：宋

涉旬秋暑不可触，髪疏被汗如膏沐。
忽然三日风撼山，冬裘未具肤生粟。
去年登高作重九，黄菊未开新酒熟。
今年无酒不登高，独行漫绕庭边菊。
中原季月欲折胶，江界陨霜无脱木。
拥鼻从今四序移，遮眼残书岂真读。
秋霁日暖飞虫蔽空甲子秋作
作者：张嵲
朝代：宋
体裁：七言绝句

秋霁无风日自曛，飞虫偪塞似屯云。老夫漂荡居夷久，祇恐乘空是廪君。
种木芙蓉
作者：张嵲
朝代：宋
体裁：七言律诗

去岁经冬百卉空，今年多种木芙蓉。未如蜀国城边望，疑是秋江渡口逢。定乏雄蜂来慰藉，应与寒菊伴丰容。敢同出水方新句，空自长吟负老松。
种松二首
作者：张嵲
朝代：宋

寿张种漆将为器，假用终能及里闾。我植青松期偃盖，苍然相对雪霜馀。纷纷群木望秋零，独喜新松五鬣音。他年城郭人非旧，我始携锄斸茯苓。
种松二首·其一
作者：张嵲
朝代：宋

寿张种漆将为器，假用终能及里闾。
我植青松期偃盖，苍然相对雪霜余。
种松二首·其一
作者：张嵲
朝代：宋

寿张种漆将为器，假用终能及里闾。我植青松期偃盖，苍然相对雪霜馀。
种松二首·其二
作者：张嵲
朝代：宋

纷纷群木望秋零，独喜新松五鬛音。
他年城郭人非旧，我始携锄斸茯苓。
种松二首·其二
作者：张嵲
朝代：宋

纷纷群木望秋零，独喜新松五鬣音。他年城郭人非旧，我始携锄斸茯苓。
种植诗
作者：张嵲
朝代：宋

魏塘草树环佛宫，两春不识花白红。
但有柳絮迷晴空，今年始种木芙蓉。
间以寒菊助丰容，新栽黄葵已蒙茸。
坐待泬寥秋色浓，鞠衣仙人来御风。
似闻芍药富红紫，愿分余波作春事，要令睡眼迷缃绮。
勿言滞客无几求，将致来禽及青李。
种植诗
作者：张嵲
朝代：宋

魏塘草树环佛宫，两春不识花白红。但有柳絮迷晴空，今年始种木芙蓉。间以寒菊助丰容，新栽黄葵已蒙茸。坐待泬寥秋色浓，鞠衣仙人来御风。似闻芍药富红紫，愿分馀波作春事，要令睡眼迷缃绮。勿言滞客无几求，将致来禽及青李。
种竹
作者：张嵲
朝代：宋

屏居倦幽独，出门无所适。
种竹满前庭，坐玩凌寒色。
森森密阴净，竦竦条干直。
晴日借景光，霜风时荡析。
自我来此居，三见岁华易。
小孙渐成童，长杨忆初植。
杂花亦纷然，似欲娱閴寂。
世虑久已忘，况乃头半白。
旧乡丧乱后，城郭满荆棘。
藉使能北归，亦不异作客。
独怀首丘念，未易忘日夕。
读书计诚谬，习静理何益。
万事鸟过空，何处留遗迹。
世故漫酬酢，迢遥混今昔。
种竹
作者：张嵲
朝代：宋

屏居倦幽独，出门无所适。种竹满前庭，坐玩凌寒色。森森密阴净，竦竦条干直。晴日借景光，霜风时荡析。自我来此居，三见岁华易。小孙渐成童，长杨忆初植。杂花亦纷然，似欲娱阒寂。世虑久已忘，况乃头半白。旧乡丧乱后，城郭满荆棘。藉使能北归，亦不异作客。独怀首丘念，未易忘日夕。读书计诚谬，习静理何益。万事鸟过空，何处留遗迹。世故漫酬酢，迢遥混今昔。
穗粟
作者：张嵲
朝代：宋

世乱弃禄仕，居间食苦贫。
置田上庸山，稍依农亩邻。
岁入无几何，诛求方荐臻。
老农幸导我，播植当自勤。
晨起具糇粮，伐木西涧滨。
畬田去岁秋，稸粟今年春。
肥硗半百亩，良苗生已匀。
监督课子弟，耘耔烦隶人。
所望在一饱，讵敢悲苦辛。
及此岁将晏，场功躬自亲。
所得未偿费，相顾但深颦。
归去且读书，愧兹百年身。
穗粟
作者：张嵲
朝代：宋

世乱弃禄仕，居间食苦贫。置田上庸山，稍依农亩邻。岁入无几何，诛求方荐臻。老农幸导我，播植当自勤。晨起具糇粮，伐木西涧滨。畬田去岁秋，蓄粟今年春。肥硗半百亩，良苗生已匀。监督课子弟，耘耔烦隶人。所望在一饱，讵敢悲苦辛。及此岁将晏，场功躬自亲。所得未偿费，相顾但深颦。归去且读书，愧兹百年身。
穷居暑雨
作者：张嵲
朝代：宋

空庭满积雨，竟日看圆纹。
未厌草木威，不堪蛙黾喧。
奔流遥涧水，乱上前峰云。
境静悟诸幻，泊然遗世纷。
穷居暑雨
作者：张嵲
朝代：宋

空庭满积雨，竟日看圆纹。未厌草木秽，不堪蛙黾喧。奔流遥涧水，乱上前峰云。境静悟诸幻，泊然遗世纷。
穷居暑雨
作者：张嵲
朝代：宋

空庭满积雨，竟日看圆纹。
未厌草木薉，不堪蛙黾喧。
奔流遥涧水，乱上前峰云。
境静悟诸幻，泊然遗世纷。
穷阴忽霁独往山下看梅
作者：张嵲
朝代：宋

千峰雪犹积，万木春已回。穷阴倦羁束，忽欣阳景开。徐步出衡门，中野展幽怀。杖策遂侵寻，独下前山隈。惊湍激远飙，疏篁耿寒梅。婆娑时动容，似与客徘徊。岁晏益多感，况斯韶景催。暂赏岂所欢，离念方催颓。还观增怆恻，三叹为谁来。
穷阴忽霁独往山下看梅
作者：张嵲
朝代：宋

千峰雪犹积，万木春已迴。
穷阴倦羁束，忽欣阳景开。
徐步出衡门，中野展幽怀。
杖策遂侵寻，独下前山隈。
惊湍激远飈，疏篁耿寒梅。
婆娑时动容，似与客徘徊。
岁晏益多感，况斯韶景催。
暂赏岂所懽，离念方催頽。
还观增怆恻，三叹为谁来。
立春偶题
作者：张嵲
朝代：宋

昔年长恨春归晚，及到春来又恐残。
今日摧頽萧寺裏，闭门一任岁将阑。
立春偶题
作者：张嵲
朝代：宋

昔年长恨春归晚，及到春来又恐残。今日摧颓萧寺里，闭门一任岁将阑。
立春后一日偶书
作者：张嵲
朝代：宋

薄暮春风恶，黄尘涨远山。
冥冥林霭变，冉冉鸟飞还。
作客信多畏，依人足强彦。
飘扬它日意，回首鬓毛斑。
立春后一日偶书
作者：张嵲
朝代：宋
体裁：五言律诗

薄暮春风恶，黄尘涨远山。冥冥林霭变，冉冉鸟飞还。作客信多畏，依人足强颜。飘扬它日意，回首鬓毛斑。
竞渡
作者：张嵲
朝代：宋

吴俗春来斗画船，疾驱波上若飞烟。去春放逐曾观此，伐鼓声中又一年。
竞渡
作者：张嵲
朝代：宋

吴俗春来鬬画船，疾驱波上若飞烟。
去春放逐曾观此，伐鼓声中又一年。
竹山道中
作者：张嵲
朝代：宋
体裁：七言绝句

青山忽断开平陆，鸡犬人烟太古风。野老诛茅宁有意，一生身在翠微中。
约人泛舟
作者：张嵲
朝代：宋

前旬小雨飞廉纤，今旬夜雨声满檐。高原草青花欲消，幽人意与春萧条。四山不复见桃李，开到梨花春有几。似闻城下野水生，正好浮舟烟雨里。
约人泛舟
作者：张嵲
朝代：宋

前旬小雨飞廉纤，今旬夜雨声满檐。
高原草青花欲消，幽人意与春萧条。
四山不復见桃李，开到梨花春有几。
似闻城下野水生，正好浮舟烟雨裏。
绍兴中兴上复古诗
作者：张嵲
朝代：宋

天监我宋，受命以人。咋为乱阶，以启圣人。皇帝嗣位，其仁如春。万邦欣载，共惟帝臣。垂衣高拱，惟务俭勤。恤民不怠，懋穑劝分。卑宫勿饰，服御无文。膳食取具，不羞庶珍。内官弗备，简御嫱嫔。抑损戚畹，登崇搢绅。吏除苛绕，狱去放分。刑罚不试，号令不频。旰食宵衣，导率以身。行之期年，天下归仁。皇帝躬行，过于尧禹。如天不言，乃帝之所。内资禀命，外须训抚。不有相贤，孰资察补。天舍其衷，遗之硕辅。实惟旧臣，乃吾肱股。昔以梦求，今以德错。皇帝曰咨，惟予与汝。我唱而和，无或疑阻。如手如臂，如心如膂。如彼事神，汝为椒糈。如彼琴瑟，相待戛拊。相臣受命，于帝其训。敢惮夙宵，以图淑问。衣不及带，冠不暇正。内事抚摩，外修好聘。忍尤攘纷，徂惟求定。皇帝之孝，克迈帝舜。相臣佐之，兹惟无竞。上感穹昊，下格殊邻。以暴为恩，易顽以驯。母后既归，东朝侍御。天下载欢，若饥得哺。天子躬俭，惟亲是丰。未明求衣，朝长乐宫。礼备家人，养以天下。先意承旨，事无违者。天子行孝，天下承风。胥训胥效，比屋可封。乃建中宫，以母四海。诗首关雎，易称中馈。天子之尊，亦资内助。上奉慈颜，下式寰宇。事亲底豫，化民致和。始于壸阈，邦国是讹。太学肇建，四方是极。增博士员，导以经术。有来英髦，充牣上京。三年大比，以考其成。异时之用，维公维卿。石渠广内，图书之渊。羽陵之蠹，断简之编。是息是游，英俊在焉。逸群之彦，比迹卿云。怀材待问，发闻扬芬。驰骋古今，上下典坟。考正律度，是为景钟。导和殖财，国用以丰。不窕不槬，咸中典刑。有涣其章，上公是铭。兹器惟则，允为国经。德爵之亚，莫尚惟齿。班序颠毛，以为民纪。乡饮既行，郡邑是遵。洙泗之风，无复龂龂。井田既坏，民困劫假。乃正经界，以实多寡。赋入既均，贫富不病。非上恤之，孰拯其命。诞弥之节，式宴示慈。乐不计费，孰敢节之。皇帝曰咨，费财无艺。亲降德音，以禁肆侈。天下欢然，称盛德事。匪帝命之，臣子曷议。著之令甲，付之史官。永永万年，无或敢干。人事既洽，惟神是事。于庙于郊，各尽其礼。其郊维何，蒇事圜丘。帝御六龙，冕十二旒。既新宫架，既备礼服。有洁其牲，有温其玉。合袪天地，侑以祖考。乐奏六变，其音肆好。问谁相祀，实维上公。登降跪起，有肃其容。天地并况，瑞物来下。天子万年，以有神嘏。其庙维何，可以观德。德盛不祧，祀事不忒。祖庙既饬，旅楹有闲。原庙继作，以游衣冠。若节春秋，皇帝戾止。荐献有容，祖考咸喜。礼成而退，祗奉不渎。天子万年，永绥遐福。天神贵者，莫尊太一。置祠为民，其宫有洫。既仿谬忌，道开八通。皇帝临飨，威神是崇。天人相际，福禄攸同。国南千亩，是为帝籍。天子肇祀，以祈黍稷。我黍与与，我稷翼翼。以享以祀，以为民食。福禄绥之，万世无斁。乃营吉壤，肇建高禖。何以歆之，帝德不回。瑞乙既至，后率所御。以弗以祈，有秩斯祜。千亿之祥，兆于帝武。天锡皇帝，圣钦不迟。事神保民，以莫不祗。上帝临之，云何以报。维年屡丰，诸福是效。非维丰之，又布濩之。东西北南，咸锡予之。稼茂于野，粟积于仓。礼义兴行，民俗以臧。桴鼓不鸣，狱讼衰息。人有盖藏，道无捐瘠。和气所蒸，化为瑞物。甘露零庭，近在郊邑。有木呈祥，合枝共柢。考传验符，远人不贰。或剖其中，自然成文。太平是告，希代莫闻。丰年屡应，众瑞应图。皇帝谦恭，不以自居。图回庶事，益慎厥初。君臣相戒，可否吁俞。政过三代，言成典谟。历选后辟，前载所无。在昔中兴，周汉二宣。夏康商宗，汉祖晋元。咸用干戈，配天祀夏。其臣歌颂，或列于雅。方之皇帝，爝火太阳。顾无歌诗，垂世用光。词臣伏罪，无以塞责。谁其诗之，以佐皇德。下臣张嵲，过不自揆。日官西掖，待罪文字。敢颂厥美，以赞后功。江汉崧高，不足比隆。
绍兴中兴上復古诗
作者：张嵲
朝代：宋

天监我宋，受命以人。
咋为乱阶，以启圣人。
皇帝嗣位，其仁如春。
万邦欣载，共惟帝臣。
垂衣高拱，惟务俭勤。
恤民不怠，懋穑劝分。
卑宫勿饰，服御无文。
膳食取具，不羞庶珍。
内官弗备，简御嫱嫔。
抑损戚畹，登崇搢绅。
吏除苛绕，狱去放分。
刑罚不试，号令不频。
旰食宵衣，导率以身。
行之期年，天下归仁。
皇帝躬行，过于尧禹。
如天不言，乃帝之所。
内资禀命，外须训抚。
不有相贤，孰资察补。
天舍其衷，遗之硕辅。
实惟旧臣，乃吾肱股。
昔以梦求，今以德错。
皇帝曰咨，惟予与汝。
我唱而和，无或疑阻。
如手如臂，如心如膂。
如彼事神，汝为椒糈。
如彼琴瑟，相待戞拊。
相臣受命，于帝其训。
敢惮夙宵，以图淑问。
衣不及带，冠不暇正。
内事抚摩，外修好聘。
忍尤攘纷，徂惟求定。
皇帝之孝，克迈帝舜。
相臣佐之，兹惟无竞。
上感穹昊，下格殊邻。
以暴为恩，易顽以驯。
母后既归，东朝侍御。
天下载欢，若饥得哺。
天子躬俭，惟亲是丰。
未明求衣，朝长乐宫。
礼备家人，养以天下。
先意承旨，事无违者。
天子行孝，天下承风。
胥训胥效，比屋可封。
乃建中宫，以母四海。
诗首关雎，易称中馈。
天子之尊，亦资内助。
上奉慈颜，下式寰宇。
事亲底豫，化民致和。
始于壸阈，邦国是讹。
太学肇建，四方是极。
增博士员，导以经术。
有来英髦，充牣上京。
三年大比，以考其成。
异时之用，维公维卿。
石渠广内，图书之渊。
羽陵之蠧，断简之编。
是息是游，英俊在焉。
逸群之彦，比迹卿云。
怀材待问，发闻扬芬。
驰骋古今，上下典坟。
考正律度，是为景钟。
导和殖财，国用以丰。
不窕不槬，咸中典刑。
有涣其章，上公是铭。
兹器惟则，允为国经。
德爵之亚，莫尚惟齿。
班序颠毛，以为民纪。
乡饮既行，郡邑是遵。
洙泗之风，无復龂龂。
井田既坏，民困劫假。
乃正经界，以实多寡。
赋入既均，贫富不病。
非上恤之，孰拯其命。
诞弥之节，式宴示慈。
乐不计费，孰敢节之。
皇帝曰咨，费财无艺。
亲降德音，以禁肆侈。
天下欢然，称盛德事。
匪帝命之，臣子曷议。
着之令甲，付之史官。
永永万年，无或敢干。
人事既洽，惟神是事。
于庙于郊，各尽其礼。
其郊维何，蒇事圜丘。
帝御六龙，冕十二旒。
既新宫架，既备礼服。
有洁其牲，有温其玉。
合袪天地，侑以祖考。
乐奏六变，其音肆好。
问谁相祀，实维上公。
登降跪起，有肃其容。
天地并况，瑞物来下。
天子万年，以有神嘏。
其庙维何，可以观德。
德盛不祧，祀事不忒。
祖庙既饬，旅楹有闲。
原庙继作，以游衣冠。
若节春秋，皇帝戾止。
荐献有容，祖考咸喜。
礼成而退，祗奉不渎。
天子万年，永绥遐福。
天神贵者，莫尊太一。
置祠为民，其宫有洫。
既仿谬忌，道开八通。
皇帝临飨，威神是崇。
天人相际，福禄攸同。
国南千亩，是为帝籍。
天子肇祀，以祈黍稷。
我黍与与，我稷翼翼。
以享以祀，以为民食。
福禄绥之，万世无斁。
乃营吉壤，肇建高禖。
何以歆之，帝德不回。
瑞乙既至，后率所御。
以弗以祈，有秩斯祜。
千亿之祥，兆于帝武。
天锡皇帝，圣钦不迟。
事神保民，以莫不祗。
上帝临之，云何以报。
维年屡丰，诸福是効。
非维丰之，又布濩之。
东西北南，咸锡予之。
稼茂于野，粟积于仓。
礼义兴行，民俗以臧。
桴鼓不鸣，狱讼衰息。
人有盖藏，道无捐瘠。
和气所蒸，化为瑞物。
甘露零庭，近在郊邑。
有木呈祥，合枝共柢。
考传验符，远人不贰。
或剖其中，自然成文。
太平是告，希代莫闻。
丰年屡应，众瑞应图。
皇帝谦恭，不以自居。
图回庶事，益慎厥初。
君臣相戒，可否吁俞。
政过三代，言成典谟。
历选后辟，前载所无。
在昔中兴，周汉二宣。
夏康商宗，汉祖晋元。
咸用干戈，配天祀夏。
其臣歌颂，或列于雅。
方之皇帝，爝火太阳。
顾无歌诗，垂世用光。
词臣伏罪，无以塞责。
谁其诗之，以佐皇德。
下臣张嵲，过不自揆。
日官西掖，待罪文字。
敢颂厥美，以赞后功。
江汉崧高，不足比隆。
绍兴圣孝感通诗
作者：张嵲
朝代：宋

宋有天下，逮乎八世。猛敌横生，侵欲不忌。尧汤水旱，文景菑异。数则使然，岂人攸塈。皇帝承统，甚武且仁。内销奸孽，外备殊邻。浸明浸昌，师武臣力。抵掌含怒，日思奋殛。皇帝曰咨，咨女将臣。慎守疆埸，以保吾民。敌来则禦，折北勿追。姑修吾德，以待所归。人亦有言，投鼠忌器。矧彼狡焉，吾亲是质。彼兵攸恃，我则德攻。靡以岁月，徼天之衷。彼虽刚戾，不可扰驯。我视其欲，以舒吾仁。始我有众，公卿庶士。谓彼悍骄，庸知德义。苟有诚信，金石为开。豚鱼之孚，惟道之怀。有唐睿真，亟诏求访。恻怛之诚，宁甘百誷。皇帝曰咨，予由是心。彼虽我诈，我惟尔忱。孝悌之至，神明可通。惟彼不信，天诱其衷。行人是来，言弃旧恶。我奉慈母，归御长乐。八月甲子，至行在所。天子在所，天子郊迎，其从如雨。老稚仰观，踊跃呼舞。卿士相趋，肃穆伛偻。天地感通，发祥颓祉。卿云郁兴，轮囷离诡。屏翳不惊，川后静波。云飞渊泳，欢声相和。玉虬沛艾，芝盖穹崇。千乘雷动，万骑风从。天子是侍，如长乐宫。渤澥为杯，华嵩为豆。举烽行炙，撞钟命酒。既劳王爵，下逮奔走。万岁称觞，献太母寿。敷天之庆，周浃寰宇。薄海内外，无或失所。皇帝之孝，振古曷遇。睿算无疆，永作民主。人无疾疠，田多稷黍。兵革不试，四夷款附。太母万年，康疆燕豫。皇帝之孝，莫与比德。锡羡无疆，子孙千亿。莞簟发祥，开统拓迹。嶷嶷岐岐，诜诜翼翼。有绿其车，有赤其舄。太母万年，含饴燕息。始归太母，小大具疑。谓将我廷，胡宁以归。皇帝之孝，先定不易。爰有廷臣，协比我德。有赞其决，无贰其心。指期待蔇，天实我临。曾无愆素，归御愔愔。凡是欢嚣，尽为歌吟。天锡皇帝，示将保定。太平之休，繄此其證。际天所覆，咸为我土。含识之伦，我籍斯附。充入旧贯，天临万方。子子孙孙，永世克昌。
绍兴圣孝感通诗
作者：张嵲
朝代：宋

宋有天下，逮乎八世。
猛敌横生，侵欲不忌。
尧汤水旱，文景菑异。
数则使然，岂人攸塈。
皇帝承统，甚武且仁。
内销姦孽，外备殊邻。
濅明濅昌，师武臣力。
抵掌含怒，日思奋殛。
皇帝曰咨，咨女将臣。
慎守疆埸，以保吾民。
敌来则御，折北勿追。
姑修吾德，以待所归。
人亦有言，投鼠忌器。
矧彼狡焉，吾亲是质。
彼兵攸恃，我则德攻。
靡以岁月，徼天之衷。
彼虽刚戾，不可扰驯。
我视其欲，以舒吾仁。
始我有众，公卿庶士。
谓彼悍骄，庸知德义。
苟有诚信，金石为开。
豚鱼之孚，惟道之怀。
有唐睿真，亟诏求访。
恻怛之诚，宁甘百誷。
皇帝曰咨，予由是心。
彼虽我诈，我惟尔忱。
孝悌之至，神明可通。
惟彼不信，天诱其衷。
行人是来，言弃旧恶。
我奉慈母，归御长乐。
八月甲子，至行在所。
天子在所，天子郊迎，其从如雨。
老稚仰观，踊跃呼舞。
卿士相趋，肃穆伛偻。
天地感通，发祥頽祉。
卿云鬰兴，轮囷离诡。
屏翳不惊，川后静波。
云飞渊泳，讙声相和。
玉虬沛艾，芝盖穹崇。
千乘雷动，万骑风从。
天子是侍，如长乐宫。
渤澥为杯，华嵩为豆。
举烽行炙，撞钟命酒。
既劳王爵，下逮奔走。
万岁称觞，献太母寿。
敷天之庆，周浃寰宇。
薄海内外，无或失所。
皇帝之孝，振古曷遇。
睿算无疆，永作民主。
人无疾疠，田多稷黍。
兵革不试，四夷款附。
太母万年，康疆燕豫。
皇帝之孝，莫与比德。
锡羡无疆，子孙千亿。
莞簟发祥，开统拓迹。
嶷嶷岐岐，诜诜翼翼。
有绿其车，有赤其舄。
太母万年，含饴燕息。
始归太母，小大具疑。
谓将我廷，胡宁以归。
皇帝之孝，先定不易。
爰有廷臣，协比我德。
有赞其决，无贰其心。
指期待蔇，天实我临。
曾无愆素，归御愔愔。
凡是讙嚣，尽为歌吟。
天锡皇帝，示将保定。
太平之休，繄此其证。
际天所覆，咸为我土。
含识之伦，我籍斯附。
充入旧贯，天临万方。
子子孙孙，永世克昌。
绝句
作者：张嵲
朝代：宋

日炙樱桃已半红，更熏花气满襟风。
路傍谒舍蹲遗兽，应有荒坟在麦中。
绝句
作者：张嵲
朝代：宋

日炙樱桃已半红，更薰花气满襟风。路傍谒舍蹲遗兽，应有荒坟在麦中。
绝句
作者：张嵲
朝代：宋
体裁：五言绝句

荦确南山路，丛筠冒水生。寒梅销落尽，犹有数花明。
继韵书胡氏孝思亭
作者：张嵲
朝代：宋

举世针磁见秀峰，争从窀穸问穷通。
喜君笃孝诚尤至，追想慈颜事已空。
积毁到今犹瘠令，因知卓行不雷同。
当时甘旨庭闱念，应向庐前叹树风。
继韵书胡氏孝思亭
作者：张嵲
朝代：宋
体裁：七言律诗

举世针磁觅秀峰，争从窀穸问穷通。喜君笃孝诚尤至，追想慈颜事已空。积毁到今犹瘠立，因知卓行不雷同。当时甘旨庭闱念，应向庐前叹树风。
翟方进
作者：张嵲
朝代：宋

相君事郡当少时，见谓迟钝遭谩欺。一从蔡叟问所适，羁游万里来京师。从冯老姥织屦卖，学问声名从此大。胡常初毁更见誉，一日超升登掾宰。男儿立身要自励，旬岁连摧两司隶。薛公视遇不敢轻，果见登迁居相位。徒知得意快恩雠，峻文未肯持平例。九卿先达故郡归，红阳贵倨犹夺气。忽闻当坐定陵事，惭惧乞骸更见慰。深穷党友图自安，十有九人同免官。得君万事无不可，解使众丑成妖娴。一朝天文示变异，李寻奏记翩然至。养牛尊酒天上来，万岁之期何可避。使人致命忽驰去，半道尚书言物故。十年宠贵一日空，徒见缟衣蒙槛柱。谁云盖棺事则已，下流众怨何能止。芋魁饭豆亦云足，至今鸿隙歌鸿鹄。
翟方进
作者：张嵲
朝代：宋

相君事郡当少时，见谓迟钝遭谩欺。
一从蔡叟问所适，羁游万里来京师。
从冯老姥织屦卖，学问声名从此大。
胡常初毁更见誉，一日超升登掾宰。
男儿立身要自励，旬岁连摧两司隶。
薛公视遇不敢轻，果见登迁居相位。
徒知得意快恩雠，峻文未肯持平例。
九卿先达故郡归，红阳贵倨犹夺气。
忽闻当坐定陵事，惭惧乞骸更见慰。
深穷党友圗自安，十有九人同免官。
得君万事无不可，觧使众丑成妖娴。
一朝天文示变异，李寻奏记翩然至。
养牛尊酒天上来，万岁之期何可避。
使人致命忽驰去，半道尚书言物故。
十年宠贵一日空，徒见缟衣蒙槛柱。
谁云盖棺事则已，下流众怨何能止。
芋魁饭豆亦云足，至今鸿隙歌鸿鹄。
老罢
作者：张嵲
朝代：宋
体裁：七言绝句

满谷千千万万红，含情一一待春风。难将朽质争娟好，拚却轮囷似老松。
腊梅
作者：张嵲
朝代：宋

朔风吹同云，万木不敢芳。
黄衣何许仙，窈窕未离房。
终期赏心会，未恨冰雪乡。
向来脂粉流，睨睥谁敢当。
宜於风露晨，置在清净箱。
更招能赋客，苾茀咏奇香。
楚人意已疏，亡闻为操章。
腊梅
作者：张嵲
朝代：宋
体裁：古风

朔风吹同云，万木不敢芳。黄衣何许仙，窈窕来离房。终期赏心会，未恨冰雪乡。向来脂粉流，睨睥谁敢当。宜于风露晨，置在清净箱。更招能赋客，苾茀咏奇香。楚人意已疏，亡闻为操章。
自悼
作者：张嵲
朝代：宋
体裁：七言绝句

银山卷浪万雷鸣，渚水诸滩险永清。平日垂堂犹自戒，年来轻作二江行。
自房州归掌口闻杜鹃时杜鹃花盛开
作者：张嵲
朝代：宋

乱中一任青春去，只有闲愁和鬓华。
日暮风吹古原树，杜鹃啼遍满林花。
自房州归掌口闻杜鹃时杜鹃花盛开
作者：张嵲
朝代：宋
体裁：七言绝句

乱中一任青春去，秪有閒愁作鬓华。日暮风吹古原树，杜鹃啼遍满林花。
自礼贤还鹅湖望山顶飞流有作二首
作者：张嵲
朝代：宋

农夫秧稻满畦水，行客跨骡无树陂。热风吹面日方午，忽见绿岩冰柱垂。夹日赤云方变火，行人渴肺欲生尘。飞流百丈垂虹冷，愧尔山中宴坐人。
自礼贤还鹅湖望山顶飞流有作二首·其一
作者：张嵲
朝代：宋
体裁：七言绝句

农夫秧稻满畦水，行客跨骡无树陂。热风吹面日方午，忽见绿岩冰柱垂。
自礼贤还鹅湖望山顶飞流有作二首·其二
作者：张嵲
朝代：宋
体裁：七言绝句

夹日赤云方变火，行人渴肺欲生尘。飞流百丈垂虹冷，愧尔山中宴坐人。
自竹山归酇上坟
作者：张嵲
朝代：宋
体裁：七言律诗

晨曦出没雾交流，独唤江船立渡头。岚光映县民居丽，红叶漫山客意愁。溪云欲作今朝雨，崖菊犹含旧岁秋。此日还归追曩事，孤生泪尽黑貂裘。
自铅山如鹅湖
作者：张嵲
朝代：宋

长松十里晓冥冥，行尽松林到法城。
悄悄虚廊无客语，阴阴众绿有莺声。
新荷万点土花碧，白鹭一行春雪轻。
麦秀渐渐桑叶暗，怳然如在故园行。
自铅山如鹅湖
作者：张嵲
朝代：宋

长松十里晓冥冥，行尽松林到法城。悄悄虚廊无客语，阴阴众绿有莺声。新荷万点土花碧，白鹭一行春雪轻。麦秀渐渐桑叶暗，恍然如在故园行。
自顺阳至均房道五首用陈符宝去非韵
作者：张嵲
朝代：宋

我行均阳道，冈阜如鲜驼。
涧石既齿齿，寒山亦峨峨。
乔林木叶尽，仰见鹤鹳窠。
风景固不殊，举目异山河。
我生虽尚壮，百虑纷已多。
只今且如此，后日当奈何。
细较平生中，忧乐恒相摩。
悲吟谁复听，日暮越前坡。
自顺阳至均房道五首用陈符宝去非韵
作者：张嵲
朝代：宋

行客路正远，曦驭已西驰。霜风吹草树，眇眇连荒陂。如何羁旅怀，更值摇落时。四序歘已晚，我生可无衰。尚纡俗吏袍，久负南山期。吾庐岂固好，此身自安之。胡为终岁别，使我心怕悲。故园松菊荒，静计勿差池。桑柘共平陆，过桥野色分。冬序日向深，冒山多薄云。惊飙入长林，黄叶久纷纷。山前有人家，鸡犬时一闻。我行均阳道，冈阜如群驼。涧石既齿齿，寒山亦峨峨。乔林木叶尽，仰见鹤鹳窠。风景固不殊，举目异山河。我生虽尚壮，百虑纷已多。祗今且如此，后日当奈何。细较平生中，忧乐恒相摩。悲吟谁复听，日暮越前坡。行客日暮时，愁闻萧条风。云山当我前，适与清兴同。夕涧生白烟，蒸空自溟濛。林壑岂不佳，陟降烦奴僮。径侧有黄花，凄疏隐珍丛。我欲采落英，恨无圣贤中。徘徊恋幽意，欲住兴来穷。山深月正黑，投驿尚匆匆。
自顺阳至均房道五首用陈符宝去非韵·其一
作者：张嵲
朝代：宋

行客路正远，曦驭已西驰。
霜风吹草树，眇眇连荒陂。
如何羁旅怀，更值揺落时。
四序歘已晚，我生可无衰。
尚纡俗吏袍，久负南山期。
吾庐岂固好，此身自安之。
胡为终岁别，使我心怕悲。
故园松菊荒，静计勿差池。
自顺阳至均房道五首用陈符宝去非韵·其一
作者：张嵲
朝代：宋

行客路正远，曦驭已西驰。霜风吹草树，眇眇连荒陂。如何羁旅怀，更值摇落时。四序歘已晚，我生可无衰。尚纡俗吏袍，久负南山期。吾庐岂固好，此身自安之。胡为终岁别，使我心怕悲。故园松菊荒，静计勿差池。
自顺阳至均房道五首用陈符宝去非韵·其三
作者：张嵲
朝代：宋

我行均阳道，冈阜如群驼。涧石既齿齿，寒山亦峨峨。乔林木叶尽，仰见鹤鹳窠。风景固不殊，举目异山河。我生虽尚壮，百虑纷已多。祗今且如此，后日当奈何。细较平生中，忧乐恒相摩。悲吟谁复听，日暮越前坡。
自顺阳至均房道五首用陈符宝去非韵·其三
作者：张嵲
朝代：宋

我行均阳道，冈阜如群驼。
涧石既齿齿，寒山亦峨峨。
乔林木叶尽，仰见鹤鹳窠。
风景固不殊，举目异山河。
我生虽尚壮，百虑纷已多。
祗今且如此，后日当奈何。
细较平生中，忧乐恒相摩。
悲吟谁復听，日暮越前坡。
自顺阳至均房道五首用陈符宝去非韵·其二
作者：张嵲
朝代：宋

桑柘共平陆，过桥野色分。
冬序日向深，冒山多薄云。
惊飈入长林，黄叶久纷纷。
山前有人家，鸡犬时一闻。
自顺阳至均房道五首用陈符宝去非韵·其二
作者：张嵲
朝代：宋

桑柘共平陆，过桥野色分。冬序日向深，冒山多薄云。惊飙入长林，黄叶久纷纷。山前有人家，鸡犬时一闻。
自顺阳至均房道五首用陈符宝去非韵·其五
作者：张嵲
朝代：宋

蓐食带残月，驱仆事西奔。
烟尘犹未息，去住敢轻论。
道古留余险，溪寒减涨痕。
鸣桴闻远驿，吠犬应前村。
境绝增诗兴，山深畏客魂。
吾生久已定，漂转任干坤。
自顺阳至均房道五首用陈符宝去非韵·其五
作者：张嵲
朝代：宋

蓐食带残月，驱仆事西奔。烟尘犹未息，去住敢轻论。道古留馀险，溪寒减涨痕。鸣桴闻远驿，吠犬应前村。境绝增诗兴，山深畏客魂。吾生久已定，漂转任乾坤。
自顺阳至均房道五首用陈符宝去非韵·其四
作者：张嵲
朝代：宋

行客日暮时，愁闻萧条风。云山当我前，适与清兴同。夕涧生白烟，蒸空自溟濛。林壑岂不佳，陟降烦奴僮。径侧有黄花，凄疏隐珍丛。我欲采落英，恨无圣贤中。徘徊恋幽意，欲住兴来穷。山深月正黑，投驿尚匆匆。
自顺阳至均房道五首用陈符宝去非韵·其四
作者：张嵲
朝代：宋

行客日暮时，愁闻萧条风。
云山当我前，适与清兴同。
夕涧生白烟，蒸空自溟蒙。
林壑岂不佳，陟降烦奴僮。
径侧有黄花，凄疏隠珍丛。
我欲采落英，恨无圣贤中。
徘徊恋幽意，欲住兴来穷。
山深月正黑，投驿尚怱怱。
至梅堂次韵
作者：张嵲
朝代：宋

牛衣不暖梦初回，声切严城角弄梅。
旋理敝裘骖蹇足，披霜得箇为公来。
至梅堂次韵
作者：张嵲
朝代：宋

牛衣不煖梦初回，声切严城角弄梅。旋理敝裘骖蹇足，披霜得个为公来。
致爽亭二首
作者：张嵲
朝代：宋

雾豁空江平，林疏远山出。龙溪夜来雨，爽气侵衣湿。桑柘落洲渚，澄潭渔艇集。幽禽忽飞来，斜日水光溢。
致爽亭二首·其一
作者：张嵲
朝代：宋
体裁：五言绝句

雾豁空江平，林疏远山出。龙溪夜来雨，爽气侵衣湿。
致爽亭二首·其二
作者：张嵲
朝代：宋
体裁：五言绝句

桑柘落洲渚，澄潭渔艇集。幽禽忽飞来，斜日水光溢。
舟中即事
作者：张嵲
朝代：宋

西来一棹任委蛇，春日惟增雨露悲。故国佳辰逢禁火，水乡农事见扶犁。年华祗解凋容鬓，花鸟何曾管乱离。目极伤心谁告语，含毫独赋远游诗。
舟中即事
作者：张嵲
朝代：宋

西来一棹任委蛇，春日惟增雨露悲。
故国佳辰逢禁火，水乡农事见扶犁。
年华祗觧凋容鬓，花鸟何曾管乱离。
目极伤心谁告语，含毫独赋远游诗。
舟中即事
作者：张嵲
朝代：宋

西来一櫂任委蛇，春日惟憎两露悲。
故国佳辰逢禁火，水乡农事见扶犁。
年华只解凋容鬓，花鸟何曾管乱离。
目极伤心谁告语，含毫独赋远游诗。
舟中感怀
作者：张嵲
朝代：宋

故园此去浑如客，异县而今却是家。
还日檐楹应着燕，来时杨柳未藏鵶。
孤舟泛泛春江阔，去鸟飞飞岸树斜。
却忆当年南下日，伤心泣尽日昏华。
舟中感怀
作者：张嵲
朝代：宋

故园此去浑如客，异县而今却是家。还日檐楹应着燕，来时杨柳未藏鸦。孤舟泛泛春江阔，去鸟飞飞岸树斜。却忆当年南下日，伤心泣尽日昏华。
舟中独夜
作者：张嵲
朝代：宋

泊舟依聚落，水色澹余辉。
红树满秋山，夕烟上霏微。
稍观渔火明，渐见行人稀。
孤客畏遥夜，况乃穷秋时。
疏篷见天星，朔风左右吹。
重衾不能暖，展转枕屡移。
怀归意恋恋，感旧心悽悽。
骤使百虑集，起坐復搘颐。
人生谅多牵，吁嗟竟何为。
舟中独夜
作者：张嵲
朝代：宋

泊舟依聚落，水色澹馀辉。红树满秋山，夕烟上霏微。稍观渔火明，渐见行人稀。孤客畏遥夜，况乃穷秋时。疏篷见天星，朔风左右吹。重衾不能煖，展转枕屡移。怀归意恋恋，感旧心悽悽。骤使百虑集，起坐复支颐。人生谅多牵，吁嗟竟何为。
舟中赠鲜于孝叔
作者：张嵲
朝代：宋
体裁：七言绝句

六年相见倍相亲，欲话离忧恐怆神。莫惜维舟连夜语，三巴雅旧更无人。
舟泊宜都
作者：张嵲
朝代：宋

二年峡内厌羁束，此日江湖欣渺茫。烱烱晴鸥明晚色，悠悠残日动波光。远眸尽处即他境，叠嶂痕边仍旧乡。自是望乡须泪落，不缘风树使心伤。
舟泊宜都
作者：张嵲
朝代：宋

二年峡内厌覊束，此日江湖欣渺茫。
烱烱晴鸥明晚色，悠悠残日动波光。
远眸尽处即他境，叠嶂痕边仍旧乡。
自是望乡须泪落，不缘风树使心伤。
舟行书所见
作者：张嵲
朝代：宋
体裁：古风

津木始凋霜，溪梅已飘素。河山自殊方，景物宛如故。悠悠川陆行，日日年华度。迁客未停舟，江烟欲成暮。
芍药
作者：张嵲
朝代：宋

青春爱谢日迟迟，正是群芳扫迹时。
浓露有情融睡脸，暄风无力困丰肌。
苦将蕊气相牵引，若对华灯不自持。
应似西江明夜火，馆娃宫裏醉西施。
芍药
作者：张嵲
朝代：宋

青春爱谢日迟迟，正是群芳扫迹时。浓露有情融睡脸，暄风无力困丰肌。苦将蕊气相牵引，若对华灯不自持。应似西江明夜火，馆娃宫里醉西施。
芍药五首
作者：张嵲
朝代：宋

凄凄寒雨送余春，繁艳浓香慰病身。
忽作暖风迟日想，慨然如在汉江滨。
芍药五首
作者：张嵲
朝代：宋

时人惟解爱芳菲，服媚香浓竟莫知。幽卧独怜芳气馥，世间惟有柳州诗。凄凄寒雨送馀春，繁艳浓香慰病身。忽作暖风迟日想，慨然如在汉江滨。典刑虽有但伤心，芳气时来尚满襟。还似夏侯家众妓，隔帘聊听绕梁音。浅白轻黄皆异态，还如妒宠各低垂。暖风一阵涂香烈，午酒醺酣嗅蕊时。芳气时时侵鼻观，令人三复柳州诗。非因寂寞耽幽意，醉倒花间未必知。
芍药五首·其一
作者：张嵲
朝代：宋
体裁：七言绝句

时人惟解爱芳菲，服媚香浓竟莫知。幽卧独怜芳气馥，世间惟有柳州诗。
芍药五首·其三
作者：张嵲
朝代：宋
体裁：七言绝句

典刑虽有但伤心，芳气时来尚满襟。还似夏侯家众妓，隔帘聊听绕梁音。
芍药五首·其二
作者：张嵲
朝代：宋

凄凄寒雨送余春，繁艷浓香慰病身。
忽作暖风迟日想，慨然如在汉江濵。
芍药五首·其二
作者：张嵲
朝代：宋

凄凄寒雨送馀春，繁艳浓香慰病身。忽作暖风迟日想，慨然如在汉江滨。
芍药五首·其五
作者：张嵲
朝代：宋

芳气时时侵鼻观，令人三复柳州诗。非因寂寞耽幽意，醉倒花间未必知。
芍药五首·其五
作者：张嵲
朝代：宋

芳气时时侵鼻观，令人三復柳州诗。
非因寂寞耽幽意，醉倒花间未必知。
芍药五首·其四
作者：张嵲
朝代：宋

浅白轻黄皆异态，还如妒宠各低垂。暖风一阵涂香烈，午酒醺酣嗅蕊时。
芍药五首·其四
作者：张嵲
朝代：宋

浅白轻黄皆异态，还如妬宠各低垂。
暖风一阵涂香烈，午酒醺酣嗅蕊时。
苦热
作者：张嵲
朝代：宋
体裁：五言律诗

三吴多异候，疟疠日愁予。夏日虽可畏，清风非穆如。残春且重茧，徂暑但深居。冻饮清凉耐，由来未可储。
苦热
作者：张嵲
朝代：宋

三吴多异候，瘧疠日愁予。
夏日虽可畏，清风非穆如。
残春且重茧，徂暑但深居。
冻饮清凉耐，由来未可储。
范觉民挽词四首
作者：张嵲
朝代：宋

射策惊寰海，收名儗岱嵩。俄从白面士，遽作黑头公。积善龄何促，流光后必丰。他年悲宰树，独在浙江东。旧阴交盖处，草草遂离群。何意终天别，居然此地分。丰盈宜上寿，鼎盛忽西曛。遥想天台路，悲笳惨暮云。有位居台铉，无年究远猷。共怀三入望，忽叹九原幽。归葬新阡远，追荣恤典优。兴衰春梦短，人世谅何求。生平轻语别，徒恃接乡闾。及此悲存没，追维恨阔疏。已闻窀穸日，犹怪孟郊书。宿草他年哭，仍悲非故墟。
范觉民挽词四首·其一
作者：张嵲
朝代：宋

射策惊寰海，收名儗岱嵩。俄从白面士，遽作黑头公。积善龄何促，流光后必丰。他年悲宰树，独在浙江东。
范觉民挽词四首·其一
作者：张嵲
朝代：宋

射策惊寰海，收名儗岱嵩。
俄从白面士，遽作黑头公。
积善龄何促，流光后必丰。
他年悲宰树，独在淛江东。
范觉民挽词四首·其三
作者：张嵲
朝代：宋

有位居台铉，无年究远猷。共怀三入望，忽叹九原幽。归葬新阡远，追荣恤典优。兴衰春梦短，人世谅何求。
范觉民挽词四首·其三
作者：张嵲
朝代：宋

有位居台铉，无年究远猷。
共怀三入望，忽嘆九原幽。
归葬新阡远，追荣恤典优。
兴衰春梦短，人世谅何求。
范觉民挽词四首·其二
作者：张嵲
朝代：宋
体裁：古风

旧阴交盖处，草草遂离群。何意终天别，居然此地分。丰盈宜上寿，鼎盛忽西曛。遥想天台路，悲笳惨暮云。
范觉民挽词四首·其四
作者：张嵲
朝代：宋
体裁：古风

生平轻语别，徒恃接乡闾。及此悲存没，追维恨阔疏。已闻窀穸日，犹怪孟郊书。宿草他年哭，仍悲非故墟。
萤火
作者：张嵲
朝代：宋
体裁：五言排律

徂暑初残夜，飞萤遍曲塘。翕张舒焰短，斗注引辉长。翻屋星移位，窥帘烬吐光。未应弥辇路，聊可映书囊。乍与风俱远，偏随雨送凉。老夫常作客，看汝鬓毛苍。
萤火
作者：张嵲
朝代：宋

徂暑初残夜，飞萤遍曲塘。
翕张舒焰短，雨注引辉长。
翻屋星移位，窥帘烬吐光。
未应弥辇路，聊可映书囊。
乍与风俱远，偏随雨送凉。
老夫常作客，看汝鬓毛苍。
董弥大郎中以窗前菊花晨且鲜明午间萎蕤感而成诗兴寄古雅次元韵
作者：张嵲
朝代：宋

人生朝气鋭，兹花亦復然。
鲜荣若自矜，低垂如乞怜。
平生浙郦路，满谷为谁妍。
山深风日美，扬芳被涯边。
食饮赖香洁，轻安遗节宣。
昔乃寿胡广，由来岂其天。
至理竟谁问，三叹秋风前。
董弥大郎中以窗前菊花晨且鲜明午间萎蕤感而成诗兴寄古雅次元韵
作者：张嵲
朝代：宋

人生朝气锐，兹花亦复然。鲜荣若自矜，低垂如乞怜。平生浙郦路，满谷为谁妍。山深风日美，扬芳被涯边。食饮赖香洁，轻安遗节宣。昔乃寿胡广，由来岂其天。至理竟谁问，三叹秋风前。
蔓菁花诗
作者：张嵲
朝代：宋

游丝百尺如堪挽，小虫群飞欣日暖。蒿莱满地不见春，唯有蔓菁迷病眼。无复陵陂间碎金，青苔漫想玄都观。今朝幸值天无风，飞来雌蝶畏雄蜂。村中女儿将插鬓，不信河阳万树红。幽人惜春春已远，把酒属君君自遣，蔓菁开花犹烂熳。君不见西园桃李能几时，此辈天教擅春晚。
蔓菁花诗
作者：张嵲
朝代：宋

游丝百尺如堪挽，小虫群飞欣日暖。
蒿莱满地不见春，唯有蔓菁迷病眼。
无復陵陂间碎金，青苔漫想玄都观。
今朝幸值天无风，飞来雌蝶畏雄蜂。
村中女儿将插鬓，不信河阳万树红。
幽人惜春春已远，把酒属君君自遣，蔓菁开花犹烂熳。
君不见西园桃李能几时，此辈天教擅春晚。
行建溪上是晚同宿小桥感怀书事
作者：张嵲
朝代：宋

上庸乱石满微水，建平孤屿横中流。惊涛穹隆旋云绕，经过亲见客沉舟。建溪物色两相似，使我恻贮悲西州。闽中穷腊春欲动，陈荄已见新萌抽。十寻岭树森翠葆，百尺瀑泉垂素虬。已遭霜露感人意，况复梅花欺客愁。沙村叫渡日色晚，野店投宿林灯幽。语言不通费辨数，逆旅主人才见留。十年敌骑遍寰海，北客走到天南陬。天高地迥岂不广，南来北去皆离忧。传闻敌骑又深入，旃毳欲临瓜步洲。吁嗟华夏半为鬼，干戈喋血冲斗牛。天公亦宜小解事，号令一使灾祸瘳。刜除欃枪殪旬始，弯弓一矢摧旄头。擢寇之筋洒寇血，永使万国无戈矛。山清海晏氛祲息，地辟天开宗社休。黄屋却临天北极，紫坛复在郊南丘。千官济济奉宸扆，万姓蠢蠢蒙皇猷。六营健儿易驱使，四海黎庶依田畴。老夫渐得反闾里，汛扫坟墓栽松楸。洗耳不闻兵革事，毕命邱樊何怨尤。愿言秪恐未成遂，作客蹉跎霜鬓秋。
行建溪上是晚同宿小桥感怀书事
作者：张嵲
朝代：宋

上庸乱石满微水，建平孤屿横中流。
惊涛穹隆旋云绕，经过亲见客沉舟。
建溪物色两相似，使我恻贮悲西州。
闽中穷腊春欲动，陈荄已见新萌抽。
十寻岭树森翠葆，百尺瀑泉垂素虬。
已遭霜露感人意，况復梅花欺客愁。
沙村呌渡日色晚，野店投宿林灯幽。
语言不通费辨数，逆旅主人才见留。
十年敌骑遍寰海，北客走到天南陬。
天高地逈岂不广，南来北去皆离忧。
传闻敌骑又深入，旃毳欲临瓜步洲。
吁嗟华夏半为鬼，干戈喋血衝斗牛。
天公亦宜小解事，号令一使灾祸瘳。
刜除欃枪殪旬始，弯弓一矢摧旄头。
擢寇之筋洒寇血，永使万国无戈矛。
山清海晏氛祲息，地闢天开宗社休。
黄屋却临天北极，紫坛復在郊南丘。
千官济济奉宸扆，万姓蠢蠢蒙皇猷。
六营健儿易驱使，四海黎庶依田畴。
老夫渐得反闾里，汛扫坟墓栽松楸。
洗耳不闻兵革事，毕命邱樊何怨尤。
愿言秪恐未成遂，作客蹉跎霜鬓秋。
行建溪上见拿舟上水者怆然伤怀
作者：张嵲
朝代：宋
体裁：七言律诗

何人刺船上寒水，却意避地微江时。惊涛澎湃慈亲惧，鼓棹纷纭稚子嬉。漫漫平沙烟上早，溟溟簧竹月生迟。感旧将为仰天哭，恐惊行路秪成诗。
褒城县雨中
作者：张嵲
朝代：宋

岭云方笠覆，檐雨已盆倾。山气昼侵幔，滩声夜入城。子真空旧隐，褒姒谩垂名。访古多磨灭，秋风山树赪。
褒城县雨中
作者：张嵲
朝代：宋

岭云方笠覆，檐雨已盆倾。
山气昼侵幔，滩声夜入城。
子真空旧隠，褒姒谩垂名。
访古多磨灭，秋风山树赪。
西溪
作者：张嵲
朝代：宋
体裁：古风

西溪泱泱来，伫立溪桥上。回风生微澜，夜雨发幽响。听兹无尽声，讵觉年华往。
西谷歌
作者：张嵲
朝代：宋

西川峰岭皆绵延，一峰突兀如青莲。崔嵬势压东南倒，穹崇下俯群峰小。古木阴森寒未凋，长云惨澹晴犹绕。阴岩积雪溜轻冰，南岭惊春啭幽鸟。山西有谷闻深曲，中有人家在山麓。昼掩柴荆鸡犬閒，岁耕烟岫囷仓足。巫山岷岭遥相连，知是层城几洞天。避世秦人应绿发，茹芝仙子好朱颜。寰区丧乱方如许，寸地尺天无安堵。我欲携家住此山，高谢时人出尘土。女萝薜荔结为衣，文杏香茅缉为宇。满谷栽松紫翠寒，漫山种杏赪霞吐。朝寻石乳丹洞深，暮斸茯苓苍桧古。山中父老志斯言，他时来访吹笙侣。
西谷歌
作者：张嵲
朝代：宋

西川峰岭皆绵延，一峰突兀如青莲。
崔嵬势压东南倒，穹崇下俯群峰小。
古木阴森寒未凋，长云惨澹晴犹绕。
阴岩积雪溜轻冰，南岭惊春啭幽鸟。
山西有谷闻深曲，中有人家在山麓。
昼掩柴荆鸡犬閒，岁耕烟岫囷仓足。
巫山岷岭遥相连，知是层城几洞天。
避世秦人应绿髪，茹芝仙子好朱颜。
寰区丧乱方如许，寸地尺天无安堵。
我欲携家住此山，高谢时人出尘土。
女萝薜荔结为衣，文杏香茅缉为宇。
满谷栽松紫翠寒，漫山种杏赪霞吐。
朝寻石乳丹洞深，暮斸茯苓苍桧古。
山中父老志斯言，他时来访吹笙侣。
观月出
作者：张嵲
朝代：宋
体裁：五言绝句

山空樵唱稀，林昏归鸟没。新月含烟霏，遥依乱峰出。
观洛神图慨然有作三首
作者：张嵲
朝代：宋

天边崧少远微茫，犹想霓旌驻水旁。逸态瑰姿何处在，尚应遗恨寄君王。慇勤遵渚馈明珰，情托微波事渺茫。油壁却归天上去，沙晴空见水禽翔。轘辕伊阙两相望，草树离离自郁苍。旧物祇馀金带枕，夜阑空断九回肠。
观洛神图慨然有作三首·其一
作者：张嵲
朝代：宋
体裁：七言绝句

天边崧少远微茫，犹想霓旌驻水旁。逸态瑰姿何处在，尚应遗恨寄君王。
观洛神图慨然有作三首·其三
作者：张嵲
朝代：宋

轘辕伊阙两相望，草树离离自郁苍。旧物祇馀金带枕，夜阑空断九回肠。
观洛神图慨然有作三首·其三
作者：张嵲
朝代：宋

轘辕伊阙两相望，草树离离自鬰苍。
旧物祇余金带枕，夜阑空断九回肠。
观洛神图慨然有作三首·其二
作者：张嵲
朝代：宋

慇勤遵渚馈明珰，情托微波事渺茫。油壁却归天上去，沙晴空见水禽翔。
观洛神图慨然有作三首·其二
作者：张嵲
朝代：宋

慇懃遵渚馈明珰，情托微波事渺茫。
油壁却归天上去，沙晴空见水禽翔。
览镜
作者：张嵲
朝代：宋

览镜知予骨相屯，便当终与老农邻。
议将此地为莵圃，种药栽花二十春。
览镜
作者：张嵲
朝代：宋

览镜知予骨相屯，便当终与老农邻。议将此地为菟圃，种药栽花二十春。
觉道同玩梅
作者：张嵲
朝代：宋

雪尽径泥乾，团栾绕树看。玉梅呈素艳，霜重月华寒。一萼半含春意密，数苞未破胭脂粒。斜枝倒浸碧池深，罗衣暗惹香风湿。须知贾午最多情，绣囊偷佩芳筵惊。又疑仙人下姑射，玉容寂寞幽态清。去年梅花开，干戈犹未扫。今年梅花开，劝君休草草。莫待子规啼，梅花满地蝴蝶飞。
觉道同玩梅
作者：张嵲
朝代：宋

雪尽径泥干，团栾遶树看。
玉梅呈素艶，霜重月华寒。
一蕚半含春意密，数苞未破臙脂粒。
斜枝倒浸碧池深，罗衣暗惹香风湿。
须知贾午最多情，绣囊偷佩芳筵惊。
又疑仙人下姑射，玉容寂寞幽态清。
去年梅花开，干戈犹未扫。
今年梅花开，劝君休草草。
莫待子规啼，梅花满地蝴蝶飞。
读太平广记三首
作者：张嵲
朝代：宋

禁苑茫茫尽日吹，桃红李白祗青枝。唯馀阿醋偏骄妒，不畏封家十八姨。月下来过徵士门，可怜桃李尽能言。其如苦畏春风暴，可为墙东植绛幡。梦里空惊岁月长，觉时追忆始堪伤。十年烜赫南柯守，竟日欢娱审雨堂。
读太平广记三首·其一
作者：张嵲
朝代：宋

禁苑茫茫尽日吹，桃红李白祗青枝。
唯余阿醋偏骄妬，不畏封家十八姨。
读太平广记三首·其一
作者：张嵲
朝代：宋

禁苑茫茫尽日吹，桃红李白祗青枝。唯馀阿醋偏骄妒，不畏封家十八姨。
读太平广记三首·其三
作者：张嵲
朝代：宋

梦裏空惊岁月长，觉时追忆始堪伤。
十年烜赫南柯守，竟日欢娱审雨堂。
读太平广记三首·其三
作者：张嵲
朝代：宋

梦里空惊岁月长，觉时追忆始堪伤。十年烜赫南柯守，竟日欢娱审雨堂。
读太平广记三首·其二
作者：张嵲
朝代：宋

月下来过徴士门，可怜桃李尽能言。
其如苦畏春风暴，可为墙东植绛幡。
读太平广记三首·其二
作者：张嵲
朝代：宋

月下来过徵士门，可怜桃李尽能言。其如苦畏春风暴，可为墙东植绛幡。
读崔昭纬传
作者：张嵲
朝代：宋
体裁：七言绝句

季末慆忧事可嗟，本根已拨尚肥家。那堪事异荀文若，空费君王十四车。
读楚世家
作者：张嵲
朝代：宋

丧归荆楚痛遗民，修好行人继入秦。
不待金仙来震旦，君王已解等冤亲。
读楚世家
作者：张嵲
朝代：宋

丧归荆楚痛遗民，修好行人继入秦。
不待金仙来震旦，君王已解等寃亲。
读楚世家
作者：张嵲
朝代：宋

丧归荆楚痛遗民，脩好行人继入秦。不待金仙来震旦，君王已解等冤亲。
读赵飞燕外传杂诗七首
作者：张嵲
朝代：宋

漫漫积雪被岗坻，宜主当时有暗期。忽见梅花照夜发，祇疑犹待射雕儿。九回沉水新为髻，故绣裙襦稳称身。祸水歘来漂燎火，知几唯有淖夫人。魏宫怅望杨花去，汉掖齐歌赤凤来。淫蛊到头成底事，荒田野草但堪哀。汉武馀威信未穷，单于来见未央宫。如何运偶鸿嘉主，樊嫕宫中作女戎。燕燕承恩住远条，初能顺息度寒宵。如何不以斯术进，却使甘心慎恤胶。赤凤谩言最可伤，君王不谓有他肠。并疑池上将仙去，祇恐留连为侍郎。合德来嫔帝甚欢，温柔乡里胜求仙。武皇虽被白云误，犹得垂衣到暮年。
读赵飞燕外传杂诗七首·其一
作者：张嵲
朝代：宋
体裁：七言绝句

漫漫积雪被岗坻，宜主当时有暗期。忽见梅花照夜发，祇疑犹待射雕儿。
读赵飞燕外传杂诗七首·其七
作者：张嵲
朝代：宋

合德来嫔帝甚欢，温柔乡裏胜求仙。
武皇虽被白云误，犹得垂衣到暮年。
读赵飞燕外传杂诗七首·其七
作者：张嵲
朝代：宋

合德来嫔帝甚欢，温柔乡里胜求仙。武皇虽被白云误，犹得垂衣到暮年。
读赵飞燕外传杂诗七首·其三
作者：张嵲
朝代：宋

魏宫怅望杨花去，汉掖齐歌赤凤来。淫蛊到头成底事，荒田野草但堪哀。
读赵飞燕外传杂诗七首·其三
作者：张嵲
朝代：宋

魏宫怅望杨花去，汉掖齐歌赤鳯来。
淫蛊到头成底事，荒田野草但堪哀。
读赵飞燕外传杂诗七首·其二
作者：张嵲
朝代：宋

九回沉水新为髻，故绣裙襦稳称身。祸水歘来漂燎火，知几唯有淖夫人。
读赵飞燕外传杂诗七首·其二
作者：张嵲
朝代：宋

九回沉水新为髻，故绣裙襦穏称身。
祸水歘来漂燎火，知几唯有淖夫人。
读赵飞燕外传杂诗七首·其五
作者：张嵲
朝代：宋
体裁：七言绝句

燕燕承恩住远条，初能顺息度寒宵。如何不以斯术进，却使甘心慎恤胶。
读赵飞燕外传杂诗七首·其六
作者：张嵲
朝代：宋

赤凤谩言最可伤，君王不谓有他肠。并疑池上将仙去，祇恐留连为侍郎。
读赵飞燕外传杂诗七首·其六
作者：张嵲
朝代：宋

赤鳯谩言最可伤，君王不谓有他肠。
併疑池上将仙去，祇恐留连为侍郎。
读赵飞燕外传杂诗七首·其四
作者：张嵲
朝代：宋

汉武余威信未穷，单于来见未央宫。
如何运偶鸿嘉主，樊嫕宫中作女戎。
读赵飞燕外传杂诗七首·其四
作者：张嵲
朝代：宋

汉武馀威信未穷，单于来见未央宫。如何运偶鸿嘉主，樊嫕宫中作女戎。
读退之集偶书
作者：张嵲
朝代：宋

宰书三上已间关，见辱功官又大难。当日之人定谁子，竟无名字在人间。
读退之集偶书
作者：张嵲
朝代：宋

宰书三上已间闗，见辱功官又大难。
当日之人定谁子，竟无名字在人间。
贺师垣赐御书一德格天之阁牌并镀金器皿青罗凉伞从人紫罗衫镀金腰带仪物等四首
作者：张嵲
朝代：宋

炎精光复论元功，事业伊周信比踪。许国一心明贯日，存孤高节凛经冬。甲区地势罗千雉，奎画天门跳六龙。自古至诚参化育，济时行道本中庸。重屋雕甍势欲翩，睿题藻翰揭中天。秪缘吉德存方寸，乃尔丛霄格大圆。传自孔门皆一道，稽诸说命合三篇。中兴如问君臣美，万世昭时六字传。柳丝摇曳拂堤沙，瑞气中藏上相家。风动五云迷御俎，香从双阙赐天花。仙韶合奏尘飞尽，中使宣斟日未斜。既醉太平谁事业，为倾恩意入流霞。恩诏新颁导从仪，夹涂无复走乌衣。竞纡紫雾更袍色，仍有黄金上带围。翠幰翩翻风易暖，雕槃璀璨日争辉。沙堤瞩目人人说，小相行看接轸归。
贺师垣赐御书一德格天之阁牌并镀金器皿青罗凉伞从人紫罗衫镀金腰带仪物等四首·其一
作者：张嵲
朝代：宋

炎精光复论元功，事业伊周信比踪。许国一心明贯日，存孤高节凛经冬。甲区地势罗千雉，奎画天门跳六龙。自古至诚参化育，济时行道本中庸。
贺师垣赐御书一德格天之阁牌并镀金器皿青罗凉伞从人紫罗衫镀金腰带仪物等四首·其一
作者：张嵲
朝代：宋

炎精光復论元功，事业伊周信比踪。
许国一心明贯日，存孤高节凛经冬。
甲区地势罗千雉，奎画天门跳六龙。
自古至诚参化育，济时行道本中庸。
贺师垣赐御书一德格天之阁牌并镀金器皿青罗凉伞从人紫罗衫镀金腰带仪物等四首·其三
作者：张嵲
朝代：宋

柳丝揺曵拂堤沙，瑞气中藏上相家。
风动五云迷御爼，香从双阙赐天花。
仙韶合奏尘飞尽，中使宣斟日未斜。
既醉太平谁事业，为倾恩意入流霞。
贺师垣赐御书一德格天之阁牌并镀金器皿青罗凉伞从人紫罗衫镀金腰带仪物等四首·其三
作者：张嵲
朝代：宋

柳丝摇曳拂堤沙，瑞气中藏上相家。风动五云迷御俎，香从双阙赐天花。仙韶合奏尘飞尽，中使宣斟日未斜。既醉太平谁事业，为倾恩意入流霞。
贺师垣赐御书一德格天之阁牌并镀金器皿青罗凉伞从人紫罗衫镀金腰带仪物等四首·其二
作者：张嵲
朝代：宋
体裁：七言律诗

重屋雕甍势欲翩，睿题藻翰揭中天。秪缘吉德存方寸，乃尔丛霄格大圆。传自孔门皆一道，稽诸说命合三篇。中兴如问君臣美，万世昭时六字传。
贺师垣赐御书一德格天之阁牌并镀金器皿青罗凉伞从人紫罗衫镀金腰带仪物等四首·其四
作者：张嵲
朝代：宋

恩诏新颁导从仪，夹涂无复走乌衣。竞纡紫雾更袍色，仍有黄金上带围。翠幰翩翻风易暖，雕槃璀璨日争辉。沙堤瞩目人人说，小相行看接轸归。
贺师垣赐御书一德格天之阁牌并镀金器皿青罗凉伞从人紫罗衫镀金腰带仪物等四首·其四
作者：张嵲
朝代：宋

恩诏新颁导从仪，夹涂无復走乌衣。
竞纡紫雾更袍色，仍有黄金上带围。
翠幰翩翻风易暖，雕槃璀璨日争辉。
沙堤瞩目人人说，小相行看接轸归。
赋得山上树
作者：张嵲
朝代：宋

郁郁复苍苍，扶疏翻晓光。岂能偏雨露，秪益早风霜。萧瑟秋将暮，纷披叶尽黄。深溪调鼎树，岁晚独能芳。
赋得山上树
作者：张嵲
朝代：宋

鬰鬰復苍苍，扶疏翻晓光。
岂能偏雨露，秪益早风霜。
萧瑟秋将暮，纷披叶尽黄。
深溪调鼎树，岁晚独能芳。
赠何子应侍儿二首
作者：张嵲
朝代：宋

何郎当日在房州，曾见梅花倚郡楼。赋罢凌风人已朽，后来白尽几人头。忆见红茵起袜尘，十年相遇浙河津。慇勤怪我凋双鬓，不似花枝却耐春。
赠何子应侍儿二首·其一
作者：张嵲
朝代：宋
体裁：七言绝句

何郎当日在房州，曾见梅花倚郡楼。赋罢凌风人已朽，后来白尽几人头。
赠何子应侍儿二首·其二
作者：张嵲
朝代：宋

忆见红茵起袜尘，十年相遇浙河津。慇勤怪我凋双鬓，不似花枝却耐春。
赠何子应侍儿二首·其二
作者：张嵲
朝代：宋

忆见红茵起袜尘，十年相遇淛河津。
慇懃怪我凋双鬓，不似花枝郄耐春。
赠僧
作者：张嵲
朝代：宋
体裁：七言绝句

片云一去几时回，好在江心碧玉堆。他时倘记珍台客，默坐犹能遣化来。
赠元方叔
作者：张嵲
朝代：宋
体裁：古风

吾叔超世士，笔力回狂澜。作诗到合处，未谢春草篇。罢官守环堵，冷屋风萧然。操尚非矫世，静退真所安。慷慨引浊醪，俛默窥尘编。冥搜得新语，自喜欲忘年。常言毕婚嫁，归老汉水边。此意有真趣，勿为儿辈言。
赠别
作者：张嵲
朝代：宋

艾杼灭浇殪，方召平夷蛮。
夏书纪少康，小雅咏周宣。
茂烈盖当代，休声垂亿年。
君臣今望之，犹若神人然。
皇天昔降乱，国步多艰辛。
海宇政揺荡，封疆託大臣。
召旻歌卒章，三復徒怆神。
寇攘有厚赏，山林多贱贫。
小夫矜宠秩，持以傲寒士。
达人每大观，讵肯屈其志。
从人畏损名，不从斯逆耳。
骯脏每不容，委随多狥死。
孔明佐玄德，君臣称鱼水。
田祖辅本初，愎谏昧良图。
蜀成鼎足势，卧龙名益都。
袁丧官渡师，二臣随见屠。
女萝依青松，蔹蔓相绵延。
岁暮饶雪霜，枝干犹萦纒。
蔓草生毁垣，逢时亦芊芊。
积雨毁垣坠，苕颕亦以干。
婉婉我良友，才具宜佐时。
果敢无与前，议论有余资。
功名可立致，要当慎其为。
吴橘北化橙，良玉贵不缁。
行矣保令图，怀哉丝路悲。
赠别
作者：张嵲
朝代：宋

艾杼灭浇殪，方召平夷蛮。夏书纪少康，小雅咏周宣。茂烈盖当代，休声垂亿年。君臣今望之，犹若神人然。皇天昔降乱，国步多艰辛。海宇政摇荡，封疆托大臣。召旻歌卒章，三复徒怆神。寇攘有厚赏，山林多贱贫。小夫矜宠秩，持以傲寒士。达人每大观，讵肯屈其志。从人畏损名，不从斯逆耳。肮脏每不容，委随多徇死。孔明佐玄德，君臣称鱼水。田祖辅本初，愎谏昧良图。蜀成鼎足势，卧龙名益都。袁丧官渡师，二臣随见屠。女萝依青松，蔹蔓相绵延。岁暮饶雪霜，枝干犹萦缠。蔓草生毁垣，逢时亦芊芊。积雨毁垣坠，苕颖亦以乾。婉婉我良友，才具宜佐时。果敢无与前，议论有馀资。功名可立致，要当慎其为。吴橘北化橙，良玉贵不缁。行矣保令图，怀哉丝路悲。
赠南回了丰上人三首
作者：张嵲
朝代：宋

遍参初自浙江回，梵刹金铺始奂开。袖手却来岩下住，萧然一径长莓苔。连阶澹澹方池水，拥槛煌煌百日花。遥想老丰秋雨夜，跏趺独坐听鸣蛙。双颊朱丹雪染眉，终朝一饭便无为。庭前柏是初年种，今见森森合抱时。
赠南回了丰上人三首·其一
作者：张嵲
朝代：宋

徧参初自浙江回，梵刹金铺始奂开。
袖手却来岩下住，萧然一径长莓苔。
赠南回了丰上人三首·其一
作者：张嵲
朝代：宋

遍参初自浙江回，梵刹金铺始奂开。袖手却来岩下住，萧然一径长莓苔。
赠南回了丰上人三首·其三
作者：张嵲
朝代：宋

双頬朱丹雪染眉，终朝一饭便无为。
庭前柏是初年种，今见森森合抱时。
赠南回了丰上人三首·其三
作者：张嵲
朝代：宋

双颊朱丹雪染眉，终朝一饭便无为。庭前柏是初年种，今见森森合抱时。
赠南回了丰上人三首·其二
作者：张嵲
朝代：宋
体裁：七言绝句

连阶澹澹方池水，拥槛煌煌百日花。遥想老丰秋雨夜，跏趺独坐听鸣蛙。
赠江司令朝宗
作者：张嵲
朝代：宋

投老叨恩得一州，平生江令始从游。
挥毫坐上夸新句，岸帻罇前傲早秋。
幸有高情能命驾，宁能十日为吾留。
诗成苦被黄花恼，急送兵厨与破愁。
赠江司令朝宗
作者：张嵲
朝代：宋

投老叨恩得一州，平生江令始从游。
挥豪坐上夸新句，岸帻罇前傲早秋。
幸有高情能命驾，宁能十日为吾留。
诗成苦被黄花恼，急送兵厨与破愁。
赠江司令朝宗
作者：张嵲
朝代：宋

投老叨恩得一州，平生江令始从游。挥豪坐上誇新句，岸帻樽前傲早秋。幸有高情能命驾，宁能十日为吾留。诗成苦被黄花恼，急送兵厨与破愁。
赠相僧杨懒散
作者：张嵲
朝代：宋
体裁：五言律诗

邂逅湖傍寺，翻然还语离。春风飞锡远，暮雨渡杯迟。渺渺孤云意，翩翩野鹤姿。百年堪几别，何处重相期。
赠相僧杨懒散
作者：张嵲
朝代：宋
体裁：诗

野鹤本长生，孤云无定意。托迹虽世间，游心乃尘外。请问绛人年，曾观柏寝器。微言洞倚伏，妙中惊人世。往夏识方瞳，今春分别袂。飞帆烟雨外，驻锡云林际。逸兴轻远游，滞念牵离思。后夜听钟鸣，应在寒山寺。
赠相僧杨懒散
作者：张嵲
朝代：宋

野鹤本长生，孤云无定意。
託迹虽世间，游心乃尘外。
请问绛人年，曾观柏寝器。
微言洞倚伏，妙中惊人世。
往夏识方瞳，今春分别袂。
飞帆烟雨外，驻锡云林际。
逸兴轻远游，滞念牵离思。
后夜听钟鸣，应在寒山寺。
赠笔工
作者：张嵲
朝代：宋

顾兔霜余毫健如，铦锥妙手应时胥。
临池自愧无功用，欲借僧房柿叶书。
赠笔工
作者：张嵲
朝代：宋

顾兔霜馀毫健如，铦锥妙手应时胥。临池自愧无功用，欲借僧房柿叶书。
赠羽人二首
作者：张嵲
朝代：宋

逌然谁识坐忘心，拥褐无言闭息深。庭竹自摇人语寂，终朝相对祗胎禽。清晨叩齿诵黄庭，绛阙珠宫会众灵。斋罢药炉深炷火，戏攀庭树作熊经。
赠羽人二首·其一
作者：张嵲
朝代：宋

逌然谁识坐忘心，拥褐无言闭息深。
庭竹自揺人语寂，终朝相对祗胎禽。
赠羽人二首·其一
作者：张嵲
朝代：宋

逌然谁识坐忘心，拥褐无言闭息深。庭竹自摇人语寂，终朝相对祗胎禽。
赠羽人二首·其二
作者：张嵲
朝代：宋

清晨叩齿诵黄庭，綘阙珠宫会众灵。
斋罢药炉深炷火，戏攀庭树作熊经。
赠羽人二首·其二
作者：张嵲
朝代：宋

清晨叩齿诵黄庭，绛阙珠宫会众灵。斋罢药炉深炷火，戏攀庭树作熊经。
赠翁法师二首
作者：张嵲
朝代：宋

松水为资万事轻，萧然一室寄馀生。劳君回去来相过，可见高人世外情。病馀蒲柳惧先秋，妄想仙人十二楼。好住名山煮白石，他年因子问丹丘。
赠翁法师二首
作者：张嵲
朝代：宋

病余薄柳惧先秋，妄想仙人十二楼。
好在名山煮白石，他年因子问丹丘。
赠翁法师二首·其一
作者：张嵲
朝代：宋

松水为资万事轻，萧然一室寄余生。
劳君回去来相过，可见高人世外情。
赠翁法师二首·其一
作者：张嵲
朝代：宋

松水为资万事轻，萧然一室寄馀生。劳君回去来相过，可见高人世外情。
赠翁法师二首·其二
作者：张嵲
朝代：宋

病余蒲柳惧先秋，妄想仙人十二楼。
好住名山煮白石，他年因子问丹丘。
赠翁法师二首·其二
作者：张嵲
朝代：宋

病馀蒲柳惧先秋，妄想仙人十二楼。好住名山煮白石，他年因子问丹丘。
赠赵公旦
作者：张嵲
朝代：宋

少年意气隘九州，远别不为儿女愁。
秪今摧頽落异县，跬步信宿生离忧。
况今送子又千里，使我别绪何能休。
忆昔石城初识面，两髦紒帻君纔收。
余方弱冠事科举，并辔共适东西州。
春风寻胜襄傍寺，夜月復登临汉楼。
凤林花开无远近，渔梁柳暗迷汀洲。
荆门至陋不足数，杏山百丈清泉幽。
径过物色尽可记，至今夜梦当时游。
从兹一别星再终，相望不啻马牛风。
临安相见各惊叹，君非丁壮予老翁。
长离更挟鹓鶵至，射策同攀郄诜桂。
上书不肯干相公，俯首甘为州县吏。
故人义重非时俗，三程过我荒村寺。
欢言不觉春夜阑，破月已上前林端。
一杯相属且自适，莫话旧游成慨叹。
闻君早有求田约，四方宁有襄阳乐。
时平我则径西归，远追高士鹿门期。
赠赵公旦
作者：张嵲
朝代：宋

少年意气隘九州，远别不为儿女愁。秪今摧颓落异县，跬步信宿生离忧。况今送子又千里，使我别绪何能休。忆昔石城初识面，两髦紒帻君才收。余方弱冠事科举，并辔共适东西州。春风寻胜襄傍寺，夜月复登临汉楼。凤林花开无远近，渔梁柳暗迷汀洲。荆门至陋不足数，杏山百丈清泉幽。径过物色尽可记，至今夜梦当时游。从兹一别星再终，相望不啻马牛风。临安相见各惊叹，君非丁壮予老翁。长离更挟鹓雏至，射策同攀郤诜桂。上书不肯干相公，頫首甘为州县吏。故人义重非时俗，三程过我荒村寺。欢言不觉春夜阑，破月已上前林端。一杯相属且自适，莫话旧游成慨叹。闻君早有求田约，四方宁有襄阳乐。时平我则径西归，远追高士鹿门期。
赠赵端
作者：张嵲
朝代：宋
体裁：古风

残方岁已晏，层阴万里生。何如苦寒际，子有关陕行。风烟正浩荡，夜雨吹成冰。时危壮士志，日暮游客情。感子请别意，令我肝胆倾。告之以尽言，念子远徂征。聊代绕朝策，勉旃图令名。
赠陈符宝去非
作者：张嵲
朝代：宋

大雅久不作，此风日萧条。纷纷世上儿，啁啾乱鸣蜩。唯公妙句法，字字陵风骚。如鼓清庙弦，听者无淫滔。癯瘦藏具美，和平蓄馀豪。思苦理自寄，志深言益高。顾我吟风苦，知公心力劳。世无杜陵老，谁知何水曹。柳韦傥可作，论诗应定交。
赠陈符宝去非
作者：张嵲
朝代：宋

大雅久不作，此风日萧条。
纷纷世上儿，啁啾乱鸣蜩。
唯公妙句法，字字陵风骚。
如鼓清庙絃，听者无淫滔。
癯瘦藏具美，和平蓄余豪。
思苦理自寄，志深言益高。
顾我吟风苦，知公心力劳。
世无杜陵老，谁知何水曹。
柳韦傥可作，论诗应定交。
赠黄子真
作者：张嵲
朝代：宋

再作醉李客，四年两相从。
当时江头树，又暗行李中。
嗟君事业诚有余，十年客路常崎岖。
只应未识今杰士，怀刺度谒刘南徐。
赠黄子真
作者：张嵲
朝代：宋

再作醉李客，四年两相从。
当时江头树，又暗行李中。
嗟君事业诚有余，十年客路常崎岖。
祇应未识今杰士，怀刺试谒刘南徐。
赠黄子真
作者：张嵲
朝代：宋

再作醉李客，四年两相从。当时江头树，又暗行李中。嗟君事业诚有馀，十年客路常崎岖。祇应未识今杰士，怀刺试谒刘南徐。
赠黄子真
作者：张嵲
朝代：宋

再来居槜李，又枉故人车。故人固是客，我居岂吾庐。共在天之涯，犹如水中凫。细话汉傍事，想见江纡馀。死者不可作，生者多离居。无轻今日别，与子皆白须。临分尚何言，早寄江阴书。
赠黄子真
作者：张嵲
朝代：宋

再来居檇李，又枉故人车。
故人固是客，我居岂吾庐。
共在天之涯，犹如水中鳬。
细话汉傍事，想见江纡余。
死者不可作，生者多离居。
无轻今日别，与子皆白鬚。
临分尚何言，早寄江阴书。
赠黄子真
作者：张嵲
朝代：宋
体裁：五言律诗

江汉知名士，石城黄子真。殷勤能过我，坎壈叹斯人。此去仍为客，舟行任过春。无资振游旧，怀抱不能伸。
赵表之送梅并诗次韵四首
作者：张嵲
朝代：宋

绿蓓繁时春欲暗，晓霜浓处信初来。今朝消息南枝露，知是微阳九地回。不著名身与句身，迥然超过亦无真。谁知终日腾腾者，便是当来本分人。都缘老罢无筋力，不是萌心有爱憎。他时聊作逢场戏，分谤图知我亦曾。未忘一笑杯盘乐，终爱忘言气味长。多惭居士梅花供，举世何人解识香。
赵表之送梅并诗次韵四首·其一
作者：张嵲
朝代：宋
体裁：七言绝句

绿蓓繁时春欲暗，晓霜浓处信初来。今朝消息南枝露，知是微阳九地回。
赵表之送梅并诗次韵四首·其三
作者：张嵲
朝代：宋
体裁：七言绝句

都缘老罢无筋力，不是萌心有爱憎。他时聊作逢场戏，分谤图知我亦曾。
赵表之送梅并诗次韵四首·其二
作者：张嵲
朝代：宋

不着名身与句身，逈然超过亦无真。
谁知终日腾腾者，便是当来本分人。
赵表之送梅并诗次韵四首·其二
作者：张嵲
朝代：宋

不著名身与句身，迥然超过亦无真。谁知终日腾腾者，便是当来本分人。
赵表之送梅并诗次韵四首·其四
作者：张嵲
朝代：宋
体裁：七言绝句

未忘一笑杯盘乐，终爱忘言气味长。多惭居士梅花供，举世何人解识香。
辛酉二月十六日出暗门循城如北关登舟二首
作者：张嵲
朝代：宋

春水悠悠绕废台，竹舆幽轧转城隈。路人不解知逐客，谓是寻春湖上来。城国排云锁病身，岂知城外物华新。非缘放逐循墙去，不见西湖万顷春。
辛酉二月十六日出暗门循城如北闗登舟二首·其一
作者：张嵲
朝代：宋
体裁：七言绝句

春水悠悠绕废台，竹舆幽轧转城隈。路人不解知逐客，谓是寻春湖上来。
辛酉二月十六日出暗门循城如北闗登舟二首·其二
作者：张嵲
朝代：宋
体裁：七言绝句

城国排云锁病身，岂知城外物华新。非缘放逐循墙去，不见西湖万顷春。
达州月夜
作者：张嵲
朝代：宋

薄暮行人息，角声吹已残。城空群犬吠，明月照关山。四望何所见，烟苍树团团。但闻流水声，不见飞鸟还。故园天一角，时危路间关。避地方云始，整驾何当旋。故人同此夕，若为怀抱宽。
达州月夜
作者：张嵲
朝代：宋

薄暮行人息，角声吹已残。
城空群犬吠，明月照闗山。
四望何所见，烟苍树团团。
但闻流水声，不见飞鸟还。
故园天一角，时危路间闗。
避地方云始，整驾何当旋。
故人同此夕，若为怀抱寛。
过云安县
作者：张嵲
朝代：宋
体裁：古风

平日云安县，常见少陵诗。今朝忽经过，人生信难期。不闻鶗鴂鸣，萧萧山树悲。昔人不可见，长江无尽时。
过大包阁寄夏漕致宏
作者：张嵲
朝代：宋

积雪天欲晴，山深雾犹拥。
大包谁缔结，架壑一何耸。
崕倾石路仄，峡束惊波涌。
垂堂尚何言，颠坠虞接踵。
经过固已殆，却顾神屡悚。
前山净如洗，浩浩云根动。
崕花作蜜香，山童似猴拱。
旧乡迷远近，所历但如梦。
穷通久已忘，况此髪种种。
犹欣故人近，寛我惧将恐。
语乱眉定颦，道旧腹应捧。
灯前侍儿出，花外寒烟重。
羁怀醉裏寛，离念风前恫。
游宦愧吹竽，剧谈犹贾勇。
观君富声华，顾我成阘茸。
行台定匪赊，失喜欲距踊。
过大包阁寄夏漕致宏
作者：张嵲
朝代：宋

积雪天欲晴，山深雾犹拥。大包谁缔结，架壑一何耸。崖倾石路仄，峡束惊波涌。垂堂尚何言，颠坠虞接踵。经过固已殆，却顾神屡悚。前山净如洗，浩浩云根动。崖花作蜜香，山童似猴拱。旧乡迷远近，所历但如梦。穷通久已忘，况此发种种。犹欣故人近，宽我惧将恐。语乱眉定颦，道旧腹应捧。灯前侍儿出，花外寒烟重。羁怀醉里宽，离念风前恫。游宦愧吹竽，剧谈犹贾勇。观君富声华，顾我成阘茸。行台定匪赊，失喜欲距踊。
过屈平昭君故宅
作者：张嵲
朝代：宋

夔州之山皆入云，夔女寝陋男不文。山川历历应如旧，昭君屈平犹荒村。三百篇后无继者，始作离骚绍风雅。君门九重难叩阍，欲登阆风聊蹀马。精衷写尽君不闻，徙倚怀沙泪盈把。汉家靡曼盈六宫，明妃容与如春风。琵琶何能慰行路，槛槛毡车随去鸿。椒兰得得在修门，独任先生作放臣。妃嫔无数贮金屋，秪遣王嫱犯塞尘。万古江山虚秀气，二人贤色皆钟美。天之生此谅应难，一弃单于一沈水。远色苍苍难致极，吊古徘回泪沾臆。二宅遗基自古存，石岩天深秋日昏。沧波渺渺流遗恨，后人谁为赓天问。
过屈平昭君故宅
作者：张嵲
朝代：宋

夔州之山皆入云，夔女寝陋男不文。
山川历历应如旧，昭君屈平犹荒村。
三百篇后无继者，始作离骚绍风雅。
君门九重难叩阍，欲登阆风聊蹀马。
精衷写尽君不闻，徙倚怀沙泪盈把。
汉家靡曼盈六宫，明妃容与如春风。
琵琶何能慰行路，槛槛氊车随去鸿。
椒兰得得在修门，独任先生作放臣。
妃嫔无数贮金屋，秪遣王嫱犯塞尘。
万古江山虚秀气，二人贤色皆钟美。
天之生此谅应难，一弃单于一沈水。
远色苍苍难致极，弔古徘回泪霑臆。
二宅遗基自古存，石岩天深秋日昏。
沧波渺渺流遗恨，后人谁为赓天问。
过平陵汉苏建所封
作者：张嵲
朝代：宋
体裁：古风

寒食光辉薄，古原多夕阴。行经平陵道，感慨一何深。将军昔封此，汉史传至今。山川宛如旧，事迹嗟已沉。聚落有人烟，故国无乔林。尚想英雄气，千古犹森森。边尘久未定，干戈日相寻。兴怀几内恸，何必鼓鼙音。
过杨村溪
作者：张嵲
朝代：宋

坡陁两山间，沧波旦夕骛。
高柳横澄流，岁久根全露。
细雨川上来，澜漪满沿泝。
灌木生退滩，危桥架孤屿。
石濑斵春冰，山云粉轻絮。
往岁忆经过，物色如雅素。
阳春日已远，嘆息流年度。
来轨不暂停，往躅自成故。
初为闽岭游，后指江东去。
风急子规啼，何由傍归路。
过杨村溪
作者：张嵲
朝代：宋

坡陁两山间，沧波旦夕骛。高柳横澄流，岁久根全露。细雨川上来，澜漪满沿溯。灌木生退滩，危桥架孤屿。石濑斲春冰，山云粉轻絮。往岁忆经过，物色如雅素。阳春日已远，叹息流年度。来轨不暂停，往躅自成故。初为闽岭游，后指江东去。风急子规啼，何由傍归路。
过覃氏园偶题
作者：张嵲
朝代：宋
体裁：七言绝句

十日浓阴飞细雨，清川初涨水平沙。幽人闭户春已半，开遍山南山北花。
过覃氏水南别墅
作者：张嵲
朝代：宋

销忧苟自诬，策杖来幽墅。浮舟绝碧水，蹑履遵远步。置酒危埼亭，开襟面孤屿。川浅不兴波，春阴易成暮。杂花开照牖，细草生侵路。虚槛满夕岚，空阶连水雾。物变知节暄，地僻嗟所寓。干戈莽未定，胜集何能屡。觞咏答佳游，更筹促归驭。一水限山城，风烟眇回顾。
过覃氏水南别墅
作者：张嵲
朝代：宋

销忧苟自诬，策杖来幽墅。
浮舟绝碧水，蹑履遵远步。
置酒危碕亭，开襟面孤屿。
川浅不兴波，春阴易成暮。
杂花开照牖，细草生侵路。
虚槛满夕岚，空阶连水雾。
物变知节暄，地僻嗟所寓。
干戈莽未定，胜集何能屡。
觞咏答佳游，更筹促归驭。
一水限山城，风烟眇回顾。
过郧乡县
作者：张嵲
朝代：宋

孤城寂寂枕江湄，万室烧余事可悲。
故老归来泣环堵，行人竚立问遗基。
年华祗觉凋容鬓，花鸟何曾管乱离。
依旧汉傍春事好，野桃开尽暖风迟。
过郧乡县
作者：张嵲
朝代：宋

孤城寂寂枕江湄，万室烧馀事可悲。故老归来泣环堵，行人伫立问遗基。年华祗觉凋容鬓，花鸟何曾管乱离。依旧汉傍春事好，野桃开尽暖风迟。
过郧乡寒食日
作者：张嵲
朝代：宋

苍茫云树渺相迎，山县烧余祗故城。
鸡犬不闻仍禁火，经过转见乱离情。
过郧乡寒食日
作者：张嵲
朝代：宋

苍茫云树渺相迎，山县烧馀祗故城。鸡犬不闻仍禁火，经过转见乱离情。
送人赴阙
作者：张嵲
朝代：宋

宗庙玙璠器，皇家柱石臣。策名存紫府，佐世值昌辰。德懋膺宸眷，才雄处要津。文辞追贾马，宾望并荀陈。共贵丰年玉，咸推席上珍。荐延言有味，发摘政如神。既畏西门猛，兼怀郑产仁。化民几变鲁，群盗遂奔秦。峻节推邦直，高风耸佞人。立身惟耿耿，谗口遂狺狺。一出修门道，重尝未下莼。岂同游泽畔，讵类卧漳滨。逸兴倾醇酎，清谈岸角巾。处屯常若泰，在屈每如伸。忽下泥金诏，初回雨露春。巾车趋象阙，鸣玉觐枫宸。江汉终归海，风花复坠茵。途长知騄骥，霜后识松筠。道合明良旧，恩濡宠数新。调元归大鼐，燮理属洪钧。贱子独何者，龙门亦有宾。承颜常数数，惠训每谆谆。屡赏王濛语，宁遗赵壹贫。数言真可诵，一语足书绅。他日承题品，今朝冀选抡。知归如有地，拜赐遂无垠。菅蒯虽何用，驽骀尚可驯。傥能收散诞，幸免屡逡巡。怅别瞻行旆，衔恩睇后尘。祝公闻政日，著意念穷鳞。
送人赴阙
作者：张嵲
朝代：宋

宗庙玙璠器，皇家柱石臣。
策名存紫府，佐世值昌辰。
德懋膺宸眷，才雄处要津。
文辞追贾马，宾望并荀陈。
共贵丰年玉，咸推席上珍。
荐延言有味，发摘政如神。
既畏西门猛，兼怀郑产仁。
化民几变鲁，群盗遂奔秦。
峻节推邦直，高风耸佞人。
立身惟耿耿，谗口遂狺狺。
一出修门道，重尝未下莼。
岂同游泽畔，讵类卧漳濵。
逸兴倾醇酎，清谈岸角巾。
处屯常若泰，在屈每如伸。
忽下泥金诏，初回雨露春。
巾车趋象阙，鸣玉觐枫宸。
江汉终归海，风花復坠茵。
途长知騄骥，霜后识松筠。
道合明良旧，恩濡宠数新。
调元归大鼐，爕理属洪钧。
贱子独何者，龙门亦有宾。
承颜常数数，惠训每谆谆。
屡赏王蒙语，宁遗赵壹贫。
数言真可诵，一语足书绅。
他日承题品，今朝冀选抡。
知归如有地，拜赐遂无垠。
菅蒯虽何用，驽骀尚可驯。
傥能收散诞，幸免屡逡巡。
怅别瞻行斾，衘恩睇后尘。
祝公闻政日，着意念穷鳞。
送冯元通帅夔
作者：张嵲
朝代：宋

烈士志徇名，仁人思爱日。冯公杖节归，颇全忠孝术。狂童昔兆乱，天常几反易。大臣清国屯，公实预谋画。白士为台郎，未省闻在昔。义为轩冕重，功在钟鼎勒。十载犹故官，念言为伊郁。迩来升宰士，式序期日夕。囊封却复上，告去更甫力。官荣岂不怀，志养不遑息。顾我废蓼莪，日念扫茔域。公方咏南陔，肯为高官职。绝裾旧疑温，抗疏今师密。都门行饯君，视古无愧色。柔甘既获奉，中外等事国。虽是平生言，勉哉宣泽□。
送冯元通帅夔
作者：张嵲
朝代：宋

烈士志徇名，仁人思爱日。
冯公杖节归，颇全忠孝术。
狂童昔兆乱，天常几反易。
大臣清国屯，公实预谋画。
白士为台郎，未省闻在昔。
义为轩冕重，功在钟鼎勒。
十载犹故官，念言为伊鬰。
迩来升宰士，式序期日夕。
囊封郄復上，告去更甫力。
官荣岂不怀，志养不遑息。
顾我废蓼莪，日念扫茔域。
公方咏南陔，肯为高官职。
绝裾旧疑温，抗疏今师密。
都门行饯君，视古无愧色。
柔甘既获奉，中外等事国。
虽是平生言，勉哉宣泽□。
送冯贯道之东川转而之行在
作者：张嵲
朝代：宋

秋风来万里，草木日夜凋。属兹憀慄时，执别在今朝。乱离多苦辛，况乃道路穷。若人抱奇节，劲气干云霄。结交二十年，途穷识久要。间关复会面，益若漆投胶。感深念存殁，投分忘顽嚣。汝海昔为别，盛年意气豪。及兹分手日，星星悲二毛。壮心随遇尽，曩志与时消。别夜月皎皎，首途方迢迢。故园不足怀，令德乃所操。君其爱尔躯，努力熙皇朝。
送冯贯道之东川转而之行在
作者：张嵲
朝代：宋

秋风来万里，草木日夜凋。
属兹憀栗时，执别在今朝。
乱离多苦辛，况乃道路穷。
若人抱奇节，劲气千云霄。
结交二十年，途穷识久要。
间关复会面，益若漆投胶。
感深念存殁，投分忘顽嚣。
汝海昔为别，盛年意气豪。
及兹分手日，星星悲二毛。
壮心随遇尽，曩志与时消。
别夜月皎皎，首途方迢迢。
故园不足怀，令德乃所操。
君其爱尔躯，努力熙皇朝。
送冯贯道之东川转而之行在
作者：张嵲
朝代：宋

秋风来万里，草木日夜凋。
属兹憀栗时，执别在今朝。
乱离多苦辛，况乃道路穷。
若人抱奇节，劲气干云霄。
结交二十年，途穷识久要。
间闗復会面，益若漆投胶。
感深念存殁，投分忘顽嚣。
汝海昔为别，盛年意气豪。
及兹分手日，星星悲二毛。
壮心随遇尽，曩志与时消。
别夜月皎皎，首途方迢迢。
故园不足怀，令德乃所操。
君其爱尔躯，努力熙皇朝。
送别
作者：张嵲
朝代：宋

十年漂转鬓成丝，细话平生万事非。
却忆青灯初罢酒，俄闻鐡骑已成围。
当时痛饮今谁在，从此覊游与愿违。
客裏别君还岁晚，江湖寥廓泪堪挥。
送别
作者：张嵲
朝代：宋

十年漂转鬓成丝，细话平生万事非。却忆青灯初罢酒，俄闻铁骑已成围。当时痛饮今谁在，从此羁游与愿违。客里别君还岁晚，江湖寥廓泪堪挥。
送别
作者：张嵲
朝代：宋

十年漂转鬓成丝，细话平生万事非。
却忆青灯初罢酒，俄闻铁骑已成围。
当时痛饮今谁在，从此羁游与愿违。
客里别君还岁晚，江湖寥廓泪堪浑。
送别
作者：张嵲
朝代：宋

岁晚多烈风，鸿雁号广泽。寒日行天边，及兹送归客。余生足暌异，不作儿女色。此夕复何夕，伤离重悽恻。子棹既云西，余行亦将北。岂但今日别，方异平生迹。千里即寄书，万里空叹息。朝市与山林，从兹恐乖隔。
送别
作者：张嵲
朝代：宋

岁晚多烈风，鸿雁号广泽。
寒日行天边，及兹送归客。
余生足暌异，不作儿女色。
此夕复何夕，伤离重悽恻。
子櫂既云西，余行亦将此。
岂但今日别，方异平生迹。
千里既寄书，万里空叹息。
朝市与山林，从兹恐乖隔。
送别
作者：张嵲
朝代：宋

岁晚多烈风，鸿雁号广泽。
寒日行天边，及兹送归客。
余生足暌异，不作儿女色。
此夕復何夕，伤离重悽恻。
子棹既云西，余行亦将北。
岂但今日别，方异平生迹。
千里即寄书，万里空叹息。
朝市与山林，从兹恐乖隔。
送张养正
作者：张嵲
朝代：宋

脱巾造朝市，委辔即田庐。
虽云怀素尚，出处亦自如。
吾宗信端谅，宪宪为世儒。
顷以才令选，来司中秘书。
光荣耀士林，侧伫翔天衢。
一朝拂衣去，意与张邴俱。
出饯北郭门，踟蹰立路隅。
雨余夏郊绿，时觉晴云驱。
专城秩匪卑，还家意復舒。
谁云离念恶，兹行翻足娱。
徒伤万里客，送别在三吴。
送张养正
作者：张嵲
朝代：宋

脱巾造朝市，委辔即田庐。虽云怀素尚，出处亦自如。吾宗信端谅，宪宪为世儒。顷以才令选，来司中秘书。光荣耀士林，侧伫翔天衢。一朝拂衣去，意与张邴俱。出饯北郭门，踟蹰立路隅。雨馀夏郊绿，时觉晴云驱。专城秩匪卑，还家意复舒。谁云离念恶，兹行翻足娱。徒伤万里客，送别在三吴。
送李子勉
作者：张嵲
朝代：宋
体裁：古风

驰骛谢新轨，息偃思旧扉。婵连怅若人，阅岁此音徽。直谅方求益，离忧忽在兹。平居轻岁月，分首重斯时。出郭郊树绿，夏云千里奇。男儿杖策去，行路亦光辉。还家未徂暑，散帙掩郊扉。酒醪款邻里，时果欢稚儿。家山恣跻攀，田野日遨嬉。驽骀恋栈豆，鸿鹄谢絷维。论才惜暂去，循计岂云非。握手钱塘别，余归未有期。